Che Ta Jual Semula Pakaian Di Instagram

Rata-rata peminat setia mengetahui bahawa Che Ta merupakan salah seorang selebriti yang sangat menitikberatkan penampilan. Baru-baru ini, melalui Utusan Online, pelakon berkenaan mengakui dia jarang mengulang pakai pakaian lebih daripada sekali.

“Setiap hari saya akan memakai pakaian baharu. Amat jarang sekali saya mengulang pakai pakaian yang sama kecuali yang betul-betul saya suka. Itu pun dua tiga kali saja, lepas tu terus simpan”

“Sebab itulah saya terpaksa menyewa sebuah rumah bagi menempatkan pakaian-pakaian lama kerana terlalu banyak. Terutama pakaian ketika sebelum mengenakan tudung dulu, lagilah berlambak,” jelasnya. Tambah Che Ta, perkara tersebut bermula apabila ada peminat menegurnya kerana sebelum ini sering tampil dengan pakaian yang sama.

“Teguran itu membuatkan saya kurang selesa dan sebab itulah saya tidak lagi mengulang pakai pakaian yang pernah dipakai,” jujurnya memberitahu. Namun berita baiknya, baju Che Ta yang tidak habis dijual ini akan dijual semula di laman Instagram khas, dikendalikan oleh anaknya, Ammar.

“Mujurlah ada anak-anak yang membantu menjual pakaian dan aksesori yang sudah tidak mahu diguna secara maya. Walaupun baru dua bulan lebih beroperasi, sambutan amat menggalakkan sehingga mencecah hasil jualan RM40,000″

“Syukurlah, kebanyakannya menjadi rebutan, apatah lagi saya menjualnya dengan harga amat murah, kurang 50 peratus daripada harga asal,” kongsi Che Ta kepada laman tersebut. Jaga-jaga melihat, nanti rambang mata. (rtky/s)


Sharnaaz Ahmad Utamakan Keselesaan Dalam Rekaan Jubah

Kehadiran pelbagai jenis rekaan jubah daripada pelbagai pereka pakaian baru-baru ini, sedikit sebanyak memberikan reaksi berbeza bukan sahaja orang ramai malah turut dirasai oleh Sharnaaz Ahmad, lebih-lebih lagi dia turut mengeluarkan jenama jubah lelaki sendiri.

“Ini adalah baju keagamaan jangan buat sesuka hati. Nak pakai baju ketat, pergi kelab bolehlah. Pakai baju ketat nak pergi jumpa Tuhan, engkau dah kenapa? Cara tak betul. Kita ada adab pemakaian dan adab segala adab”

“Kalau kita tak ada adab, itu dah kurang ajar. Bagi saya yang pakai jubah hipster itu kurang ajar dan penciptanya juga kurang ajar. Kalau nak ketat, buat baju kemeja ketat cantik-cantik,” katanya dipetik daripada Malay Mail Online.

Tambah Sharnaaz, dia sesekali tidak akan memakai pakai berkenaan yang disifatkannya terlalu ketat malah menjelaskan bahawa keselesaan adalah perkara utama dalam rekaan jubah yang baik.

“Jubah hipster potongan ke arah tidak selesa. Berat mata memandang. Nak buat macam mana kalau pereka kita otak singkat di zaman sekarang. Industri jubah dicemari dengan jubah hipster yang agak ketat dan merepek daripada pereka yang tak tentu”

“Saya tak akan pakai jubah yang terlampau ketat menunjukkan otot yang tak berapa nak tumbuh,” katanya. Semoga perniagaan Sharnaaz akan berkembang maju. (rtky/s)


Caliph Buskers Nafi Menang Kerana Simpati Pihak Juri

Kemenangan Caliph Buskers di tempat ketiga pada Anugerah Juara Lagu ke 30 (AJL 30) baru-baru ini merupakan sesuatu yang sangat bermakna bagi kumpulan tersebut. Namun dalam masa yang sama mereka menafikan tempat ketiga yang dimenangi mereka itu adalah dasar kasihan atas simpati daripada juri.

“Saya tidak rasa kemenangan kami adalah kerana barisan juri bersimpati dengan kekurangan kami. Biarpun masih baru dalam industri nyanyian, kami mencuba bersungguh-sungguh untuk memberi yang terbaik”

“Alhamdulillah usaha keras kami membuahkan hasil. Terima kasih kepada Abang Edry kerana banyak memberi tunjuk ajar kepada kami,” kata Khairul Azmi selaku wakil kumpulan tersebut kepada BH Plus.

Selain itu, berkata kepada Harian Metro, mereka juga menafikan bahawa mereka terpaksa menaiki teksi dari Kuala Lumpur pada malam kemuncak Anugerah Juara Lagu ke-30 (AJL30) yang berlangsung di Stadium Malawati baru-baru ini.


Liyana Jasmay, Suami Selamat Timang Anak Kedua

Tahniah kami ucapkan kepada Liyana Jasmay dan juga suaminya kerana telah selamat menimang cahaya mata kedua baru-baru ini di sebuah hospital swasta di ibu negara.

Walaupun belum berkongsi gambar cahaya mata keduanya itu, Liyana bagaimanapun telah berkongsikan gambar hidangannya yang kini sedang berpantang di Instagram malah dalam masa yang sama, peminat turut mengucapkan tahniah dan juga mendoakan yang terbaik buat Liyana sekeluarga.

Sebelum ini Liyana dan suaminya telah dikurniakan anak perempuan bernama Sofia Arissa. Semoga keluarga ini akan terus dilimpahi rezeki dan dipermudahkan segala urusan. Pastinya Liyana akan berkongsikan gambar anaknya apabila tiba masa yang sesuai nanti. (rtky/s)


Erra Fazira Nafi Shahir Masuk Meminang

Baru-baru ini tersebar khabar angin mengenai Shahir datang meminang Erra Fazira bagaimanapun perkara tersebut dinafikan sendiri oleh pelakon tersebut apatah lagi kini dia tidak berada di Malaysia pun.

“Bila masa pula Shahir masuk meminang? Saya tengah kerja di Chiang Mai,” katanya kepada Kosmo! Online sambil menjelaskan bahawa dia kini sedang sibuk menjalani penggambaran filem Soulmate di Chiang Mai, Thailand dan hanya akan pulang sekitar minggu ini.

Nampaknya kisah mengenai Erra dan Shahir tidak putus-putus. Sampai masanya nanti mungkin juga Erra mahu pun Shahir akan bersedia untuk bercerita tentang status mereka. (rtky/s)


Nabil Ahmad Mahu Cipta Kelainan Dalam Mengacara Majlis

Mungkin tidak semua bersetuju dengan jenaka yang ditampilkan oleh Nabil Ahmad ketika mengacara namun dalam masa yang sama, pelawak ini masih mendapat sokongan tidak henti-henti daripada peminat. Jelas Nabil kepada Utusan Online, jika tidak sukakan jenaka yang dibawakannya, jangan tonton persembahannya.

“Bukanlah saya nak cakap besar tetapi saya memang kena terlepas cakap. Yang mana yang tak selesa itu, jangan tengok. Saya cakap terus terang sajalah, kalau ada yang tak selesa dengan cara saya mengacara, soal sensitiviti itu bukan daripada saya tetapi dialah yang terlalu sensitif. Kalau orang itu sensitif lebih, dia tak patutlah berada di situ”

“Saya tak salahkan penonton sebab memang saya dikenali dengan cara begitu. Itulah saya. Jadi kalau saya masih lagi berada di situ (diberi tugas mengacara), maknanya saya diterimalah. Secara tak langsung menunjukkan bahawa saya masih diberi kepercayan oleh pihak produksi untuk berada di situ dan mengendalikan program”

“Jadi yang bercakap ini, daripada 10 orang, mungkin cuma seorang saja yang tak berpuas hati. Untuk orang macam saya, saya malas nak ambil pusing sebab kerja saya memang begitu. Yang saya lakukan itu menjadikan yang berbeza daripada pengacara lain. Anda boleh tanya balik, apa yang membezakan saya dengan orang lain? Apa yang membezakan kita dengan orang lain? Masing-masing mesti tak sama bukan?”

“Kepada mereka yang terlalu sensitif, carilah jalan lain untuk tak perlu tengok saya sebab saya pun tak paksa orang untuk tengok saya,” katanya kepada Utusan Online menjelaskan pendiriannya. (rtky/s)


Arja Lee Nafi Promosi Pakaian Dalam

Sebelum ini pelakon Arja Lee telah dilanda kontroversi apabila sebuah klip video telah dimuat naik oleh individu yang tidak bertanggungjawab memaparkan aksi Arja sedang menimang bola sambil berseluar dalam menimbulkan aksi kurang senang orang ramai terhadap dirinya.

Ada pula yang mengatakan bahawa dia sengaja memuat naik video tersebut dengan alasan untuk mempromosikan koleksi pakaian dalam yang bakal di jualnya tidak lama lagi, bagaimanapun pelakon ini menafikan khabar angin tersebut dan mendakwa dia tidak pernah terfikir untuk mengeluarkan pakaian dalam, sebaliknya akan mengeluarkan 5 helai baju yang akan dijualnya tidak lama lagi.

“Fesyen Line saya yang akan keluarkan pakaian dalam iaitu ‘Ali Wear’ kerana saya akan keluarkan 5 jenis baju yang boleh dipakai oleh lelaki dan juga wanita. Saya tak pernah terfikir untuk keluarkan sebarang pakaian dalam dan itu fitnah semata-mata,” katanya yang ditemui di acara karpet pink AJL 30.

Dia yang memberitahu perkara tersebut mungkin atas kesilapannya sendiri meminta maaf kepada para peminatnya serta masyarakat Malaysia di atas kekhilafannya.

“Mungkin kesilapan saya sendiri, dan telefon bimbit saya sememangnya tidak pernah ada password kerana saya cepat lupa. Sudah tentu saya takkan ada apa-apa rahsia di dalam telefon bimbit itu, kecuali video tersebut yang di muat naik secara peribadi di kediaman baru saya.

Keluarga terutamanya ayah memang tahu akan apa yang telah berlaku dan mereka menerima saya seadanya. Saya meminta maaf kepada beliau,” tambahnya lagi. (rtky/h)


Caliph Buskers Buka Studio Sendiri, Mula Rakam Lagu Sendiri

Pemenang tempat ketiga, Anugerah Juara Lagu ke-30 (AJL30), Caliph Buskers sempat berkongsi cerita dan pengalaman mereka sebelum ini bagaimana mereka mereka hampir ditipu oleh penganjur acara yang menawarkan hanya RM150 dengan masa 1 jam untuk menjayakan satu persembahan.

“Kalau ikutkan ada yang cuba mengambil kesempatan tapi kita bertegas dan tak mudah untuk menerimanya. Mereka menawarkan RM150 sejam. Untuk setiap persembahan kami akan meneliti terlebih dahulu adakah ia berbaloi atau pun tidak,” kata vokalis Caliph Buskers.

Dalam pada itu, Caliph Buskers kini telah pun mengorak langkah dengan membuka studio sendiri untuk berlatih seterusnya merekodkan lagu-lagu mereka sendiri.

“Sudah buka studio secara kecil-kecilan untuk membuat latihan persembahan, dan cuba untuk merakamkan lagu sendiri. Tetapi studio ini bukanlah dibuka pada orang awam, ini hanyalah untuk kami sahaja,” ujarnya lagi.

Sementara itu, sebagai pemenang tempat ketiga AJL30, Caliph Buskers berjaya membawa pulang wang tunai berjumlah RM20,000 beserta sebuah trofi menerusi lagu Hanya Namamu ciptaan sepenuhnya Edry Abdul Halim. (rtky/h)


Akim Anggap Kemenangan Sebagai Hadiah Hari Jadinya

Bagi Akim & The Majistret, kemenangan sebagai juara lagu AJL 30, dia menganggap bahawa kejayaan tersebut adalah sebagai hadiah hari jadinya yang ke 25 yang disambutnya pada 18 Januari lalu.

“Rezeki saya di bulan kelahiran saya pada tahun ini. Macam-macam perkara yang berlaku sebelum ini dan bila kemenangan ini jatuh kepada Akim & The Majistret saya bersyukur sekali,” katanya yang ditemui di Majlis Sidang Media AJL 30.

Sebelum ini, ada peminat yang cuba membandingkan Akim dan Hafiz Suip dalam nyanyian mereka berdua. Bagaimanapun, Akim berkata perbezaanya antara Hafiz Suip adalah amat jauh sekali kerana Hafiz sudah mempunyai kedudukannya yang tersendiri.

“Hafiz masih lagi dalam benchmark yang tinggi sebab Hafiz sudah 3 tahun berturut-turut memenangi kategori vokal terbaik dalam AJL. Jadi untuk saya sendiri ialah mustahil, apa-apapun Hafiz tetap digelar seorang lagenda,” ujarnya. (rtky/h)


Lagu Potret, Akim & The Majistret Juara Lagu ke 30

Teka-teki siapakah yang bakal dinobatkan sebagai pemenang Juara Lagu akhirnya terjawab apabila lagu yang berjudul Potret nyanyian kumpulan Akim & The Majistret telah berjaya memenangi Anugerah Juara Lagu ke-30 dan berjaya membawa pulang wang tunai sebanyak RM50,000.

GALERI: Gaya Selebriti Di Karpet Merah Jambu Anugerah Juara Lagu Ke 29 (AJL 29)

Manakala Naib Juara telah disandang oleh Faizal Tahir yang membawa pulang wang tunai berjumlah RM35,000 dan tempat ketiga pula dimenangi oleh Caliph Buskers dengan lagu yang berjudul Hanya Namamu yang berjaya menerima wang tunai berjumlah RM20,000.

Manakala bagi anugerah persembahan vokal terbaik , penyanyi Dayang Nurfaizah berjaya mengekalkan trofi yang dimenanginya tahun lepas apabila berjaya mengekalkan anugerah vokal terbaik menerusi lagunya Tak Pernah Menyerah dan Anugerah persembahan terbaik pula sekali lagi dimenangi oleh Akim & The Majistret menerusi lagu Potret.

Sempena Ulang tahun ke-30 AJL, pihak TV3 telah memperkenalkan Anugerah Qu Puteh Diva yang telah dimenangi oleh penyanyi Datuk Siti Nurhaliza menerusi lagu berhantunya “Cindai”. Anugerah ini diberikan kepada juara lagu yang mempunyai undian tertinggi menerusi laman web rasmi AJL 30.


Gambar Selebriti Di Karpet Merah Jambu AJL Yang Ke 30

Malam ini, telah berlangsung majlis Anugerah Juara Lagu Ke 30 (AJL 30) yang diadakan dengan penuh meriah di Stadium Melawati, Shah Alam. Seperti tahun yang sebelumnya sebanyak 12 lagu terbaik sepanjang tahun 2015 telah terpilih untuk bersaing di peringkat akhir AJL 30.

BACA: Gaya Selebriti Di Karpet Merah Anugerah Juara Lagu Ke 29 (AJL 29)

Jika dilihat kepada senarai lagu yang bertanding, masing-masing sangat popular dan boleh dikatakan setiap lagu mempunyai kekuatan masing-masing. Anda rasa lagu mana yang bakal jadi juara?

Sementara itu, Malah para selebriti tidak terkecuali mengenakan pakaian atau fesyen terbaik mereka untuk hadir ke kemuncak majlis anugerah ini. Kami kongsikan beberapa keping gambar barisan selebriti yang hadir pada majlis ini. Enjoice! (rtky/s)


Tasha Shilla Mahu Fokus Karier, Nafi Bercinta Dengan Kapten

Mahu menjadikan tahun 2016 sebagai tahun kebangkitan semula, Tasha Shilla kini didakwa sedang menjalin cinta dengan seorang lelaki berpangkat kapten namun empunya diri pantas menafikan perkara tersebut.

“Kami cuma berkawan dan tiada ikatan cinta. Saya tidak mahu lagi berkongsi mengenai soal hati dan biarlah kisah cinta saya dengan Hans dulu adalah yang terakhir diketahui umum. Selagi tiada ikatan yang sah, saya tidak akan bercerita kerana tidak mahu kisah lalu berulang kembali”

“Kalau saya bertunang atau akan berkahwin, saya akan jemput dan maklumkan kepada semua, bukan lagi menjaja kisah cinta. Buat masa sekarang saya belum ada teman istimewa kerana mahu menumpukan kepada karier seni sebab perjalanan dunia seni saya sekarang ini agak perlahan,” jelasnya dipetik daripada BH Online.

Kata Tasha, dia tidak mahu terlalu terbuka bercerita mengenai kehidupan peribadi seperti yang dilakukannya sebelum ini. Malah dia juga mahu memberikan tumpuan sepenuhnya kepada kerjaya. Semoga Tasha berjumpa dengan naskhah yang mampu melonjakkan semula namanya dalam bidang seni. (rtky/s)


Raja Farah Kini Hamil 2 Bulan

Tahniah kami ucapkan kepada Raja Farah kerana tekah disahkan hamil du bulan. Menurut BH Online, Farah dan suaminya mengetahui perkara berkenaan seminggu selepas mereka pulang daripada mengerjakan umrah di Tanah Suci Makkah Disember tahun lalu.

BACA: Raja Farah Kesal Stesen TV Siar Program Bersama Bekas Suami

“Alhamdulillah kerana akhirnya keinginan untuk menjadi ibu dimakbulkan Allah. Saya hanya mengetahui diri saya hamil apabila membuat pemeriksaan pada 5 Januari lalu. Berita ini cukup menggembirakan saya dan suami kerana setiap pasangan yang mendirikan rumah tangga pasti mengimpikan cahaya mata”

“Diikutkan saya tidak pernah merancang apatah lagi mengharap kerana bimbang nanti diri akan kecewa. Saya sering memujuk diri mungkin masa untuk hamil belum tiba. Pernah juga terdetik di hati, apakah saya tidak mungkin mengandung tetapi berita ini melenyapkan semua perasaan sangsi itu”

“Sukar digambarkan dengan perkataan kerana selama ini, saya memang berharap untuk segera menjadi ibu. Bagaimanapun, sebelum melaluinya saya diuji dengan pelbagai dugaan namun Allah itu adil. Penantian panjang saya itu berakhir apabila disahkan hamil,” jelasnya.

Semoga kesihatan Raja Farah akan terjaga dan dipermudahkan segala urusan. Pada petang semalam, telah berlangsung majlis resepsi di Putrajya. Raja Farah sebelum ini pernah berkahwin dengan Megat Bashirun Qhuyum Zakaria pada 2010 namun bercerai tanpa cahaya mata pada Mei tahun lalu. (rtky/s)


Jualan Sport Planet Off Season Bermula 27 Januari Ini!

Ayuh orang sekitar Lembah Klang serbu Sport Planet yang terletak di shopping mall Galaxy Ampang pada 27 Januari hingga 7 Februari tahun ini kerana ada jualan besar besaran punya. Malah potongan harga juga sehingga 70%!

Boleh bawa keluarga, pasukan futsal atau rakan beregu badminton anda untuk mendapatkan barangan sukan yang lengkap di sini. Jika boleh buat penjimatan ketika jualan ini berlangsung, apa tunggu lagi bukan? Memang berbaloi untuk berjimat orang kata.

Bukan itu sahaja, jualan gudang Sport Planet Off Season Sale yang bermula setiap hari pada 11 pagi sehingga 9 malam ini juga merupakan jualan barangan sukan terbesar di Malaysia setakat ini.

Cari apa sahaja pasti jumpa! Mereka pesan kepada anda yang jualan gudang ini turut menampilkan jenama hebat seperti Adidas, Puma, Timberland, Yonex dan lain- lain. Senang cerita, apa yang anda mahukan kemungkinan besar ada.

Tunggu apa lagi? Tanda pada kalendar – 27 Januari hingga 7 Februari – sebagai hari untuk mendapatkan barangan sukan berjenama dengan penjimatan kemudian serbu Sport Planet di Galaxy Ampang Shopping Mall. Alang-alang mahu bersukan untuk sihat, pastikan apa yang anda pakai juga lengkap!

Nak tahu apa lagi barang yang dijual di jualan gudang Sport Planet di Galaxy Ampang nanti? Jom tengok gambar barangan yang bakal buat anda rambang mata untuk memilih.


Nabila Huda Mahu Anak Ramai Agar Rumah Meriah

Mengakui sedang melalui fasa bahagia bersama suami tercinta, Nabila Huda dalam masa yang sama menjelaskan bersyukur dengan kehidupannya kini selain merancang untuk menambah cahaya mata.

“Alhamdulillah, perkahwinan ini melengkapkan hidup saya kerana sekarang ada suami untuk sama-sama menjaga Keisha yang berusia lima tahun (hasil perkahwinan pertama). Doakan yang terbaik supaya saya dapat menjadi seorang isteri dan ibu yang baik untuk keluarga kecil ini.

“Masih terlalu awal untuk berbicara soal zuriat, tetapi saya tidak kisah jika diberi dalam masa terdekat sebab ia adalah rezeki. Kalau dapat ramai anak pun, apa salahnya. Saya suka sebab nanti suasana dalam rumah akan jadi meriah”

“Apa yang datang, itulah yang terbaik daripada Allah. Semoga kami dikurniakan cahaya mata yang baik-baik,” jelasnya kepada Kosmo! Online. Selain itu, Nabila menambah ketika ini dia dan suami belum merancang untuk berbulan madu. (rtky/s)


Ayda Jebat Tidak Akan Sorok Cinta, Jadi Diri Sendiri

Jika sebelum ini Ayda Jebat sering ‘dijodohkan’ peminat bersama Zul Ariffin, kini giliran Aiman Hakim Ridza pula untuk sama-sama bergandingan bersama Ayda dan tidak mustahil perkara yang sama akan berulang kembali.

“Ye ke Aiman dah solo? Saya rasa tak mungkinlah akan timbul gosip sebab kami bekerja secara profesional. Selepas waktu kerja tak ada pun keluar bersama. Kami banyak masa di set dan dia sangat profesional”

“Dia serius dalam kerjanya dan tak banyak bercakap. Tak kisahlah dia solo ke, ada girlfriend ke atau dah berkahwin, apabila kami digandingkan dalam kerja haruslah buat sebaik mungkin,” jelasnya kepada portal Mangga Online.

Sementara itu, bagi Ayda yang masih lagi belum berjumpa kekasih hati, dia mengakui tidak akan sama sekali melarikan diri atau pun menyorok mengenai kisah cintanya.

“Bagi saya tak bolehlah kalau nak simpan rasa cinta itu. Kalau ada rasa itu pada seseorang, saya akan beritahu dan kongsikan bersama semua orang terutama peminat. Tak perlulah nak sorok kisah cinta. Jadilah diri sendiri”

“Kalau gembira dalam percintaan maka tak salah nak dikongsikan tetapi kalau kecewa simpanlah sendiri. Hubungan menjadi atau sebaliknya, semuanya atas kuasa takdir. Kalau tidak menjadi, tak perlulah sampai nak padam gambar di laman sosial”

“Saya akan sentiasa menjadi diri sendiri. Saya tak sangguplah nak sorok kisah cinta,” kata Ayda bersungguh-sungguh, Apa yang pasti, peminat Ayda juga tidak sabar-sabar menantikan berita gembira tersebut. (rtky/s)


Adam AF Anggap Tiada Jodoh Bersama Fiza Elite

Kenyataan yang dikeluarkan oleh bekas isteri Adam AF iaitu Fiza Elite sebelum ini seperti memberi gambaran bahawa mereka hanya berpura-pura bahagia malah Fiza juga turut mengakui bahawa mereka sering berselisih faham apabila melibatkan hal kewangan. Bagaimanapun, Adam sendiri menafikan perkara tersebut.

“Biarlah punca perceraian kami ini hanya Allah sahaja yang tahu. Saya tidak mahu mengulas apa-apa tentang perkara ini. Apa pun, ia bukanlah disebabkan oleh orang ketiga ataupun masalah kewangan. Mungkin sudah tiada jodoh antara kami”

“Setelah mencuba (mempertahankan rumah tangga), saya reda dengan apa yang berlaku ini dan menganggap perpisahan adalah jalan yang terbaik buat kami berdua,” jelasnya kepada Media Hiburan.

Adam dan Fiza telah berkahwin pada 26 September 2013 dan bercerai kali pertama pada 28 April 2014. Kemudian mereka rujuk pada tahun yang sama dan bercerai lagi pada September lalu. (rtky/s)


Nazim Othman Dan Bella Dally Rancang Nikah Tahun Ini

Baru sahaja mengumumkan tentang pertunangannya bersama pelakon Bella Dally yang berlangsung pada 14 November tahun lalu di Sabah, Nazim Othman dalam masa yang sama turut menjelaskan bahawa mereka turut merancang majlis pernikahan pada tahun ini.

“Saya bukan sengaja hendak merahsiakannya (bertunang), apatah lagi ia hanyalah majlis bertunang. Insya-Allah bagi majlis pernikahan nanti, berita gembira itu akan dikongsi bersama”

“Sebenarnya, tarikh nikah pun belum ditetapkan lagi dan ia masih dalam perbincangan,” katanya sambil menyatakan jika semuanya mengikut perancangan, mereka akan disatukan sebagai suami-isteri pada tahun ini juga kepada BH Online.

Pasangan ini sudah mula rapat sekitar tiga tahun lalu, namun berpisah seketika pada 2014 dan kembali terjalin tahun lalu. Apa pun, peminat Nazim dan juga Bella sudah pun menyatakan rasa gembira mereka dan tidak sabar untuk menantikan majlis pernikahan selebriti kesayangan mereka ini. (rtky/s)


Ratu Selfie, Nora Danish Jadi Duta OPPO F1 Khas Untuk Kaki Selfie

Zaman sekarang budaya selfie bukan asing lagi sebenarnya dikalangan kita semua hingga pelbagai peranti wujud di pasaran yang menumpukan kepada pengeluaran selfie yang berkualiti tinggi — untuk tatapan sendiri mahu pun media sosial.

Terbaru, OPPO Electronic bakal muncul dengan peranti baru OPPO F1 yang memang direka khas untuk kaki selfie dan mereka yang inginkan kualiti selfie paling canggih dari sebuah telefon pintar.

Memang tidak perlu bimbang kerana OPPO F1 hadir dengan kamera hadapan 8-megapixel yang membawakan apperture f/2.0 selain turut dilengkapi sokongan perisian Beautify 3.0 yang akan mencantikkan lagi selfie anda.

Okay kita sembang sikit tentang perisian Beautify 3.0 — ianya mampu memberikan hasil selfie yang sempurna dengan mencerahkan kulit anda, membuang segala jerawat & jeragat sementara yang anda tidak mahukan. Ia turut mempunyai tiga mode khas untuk mengambil selfie selain pelbagai filter cantik untuk anda.

Peranti pintar OPPO F1 juga membolehkan anda mengambil selfie dengan hanya menggunakan gerakan tangan atau arahan suara. Hebat kan?

OPPO F1 juga hadir dengan badan besi, memori 3GB RAM & juga bateri berkapasiti 2500mAh.

Siapa lagi yang lebih sesuai untuk bergelar jurucakap kepada OPPO F1 selain ratu selfie negara, Nora Danish dan Ayda Jebat. Lihat sahaja betapa cantiknya Nora Danish dalam gambar di bawah yang diambil dengan kamera hadapan OPPO F1.

Melahirkan rasa teruja dilantik sebagai duta OPPO F1, Nora Danish berkata yang mengambil selfie bukan sahaja salah satu cara untuk ekspresi diri namun ianya juga salah satu cara untuk meraikan kehidupan dan menjadi inspirasi untuk orang lain.

“Saya rasa bangga apabila dilantik menjadi jurucakap OPPO F1 yang saya kira sebagai peranti selfie yang canggih. Ianya memang senjata rahsia saya dalam selfie setiap hari kini,” ujar Nora Danish. Lihat aksi ratu selfie ini di bawah.

OPPO F1 akan memulakan jualan pada 22 Januari 2016 dan untuk 200 unit pertama yang dibeli melalui Oppo Online Store, anda akan menerima OPPO Exclusive Selfie Stick.

OPPO F1 akan mula dijual dengan harga RM1198.00 sahaja, memang terbaik!

Jika anda berminat untuk mengetahui lebih lanjut tentang OPPO F1, boleh layari laman web rasmi mereka di www.oppo.com/my, mahu beli terus pun boleh.


Syura Tidak Mahu Punca Penceraian Jadi Pengetahuan Umum

Sebelum ini, Syura Badron pernah menyatakan bahawa dia tidak mahu memberi sebarang kenyataan berkaitan masalah rumahtangganya, namun tindakan bekas suaminya, Mohd. Fadhly membuka mulut baru-baru ini, membuatkan dia terkilan dengan perkara tersebut.

“Puncanya (bercerai) biar kami sahajalah yang mengetahuinya, tidak perlulah dihebahkan untuk pengetahuan umum kerana banyak aib wajib dijaga. Itulah, saya nak ‘berterima kasih’ sangat-sangat kepada bekas suami kerana mula membuka aib rumah tangga sendiri”

“Saya diam bukan untuk mengiyakan atau menafikan tetapi tidak mahu memalukan mana-mana pihak. Apatah lagi keluarga bekas suami adalah saudara saya sendiri kerana Fadhly merupakan sepupu rapat. Kalau saya mula bercerita, bukan sahaja dia, tetapi seluruh keluarga kami akan terasa kesannya”

“Biarlah saya pendam sahaja demi menjaga kebaikan semua,” jelas Syura. Tambahnya, sama ada dia menjawab ya atau tidak mengenai dakwaan suaminya bahawa dia berubah selepas menjuarai pertandingan Masterchef Selebriti itu, perkara tersebut tidak akan mengubah apa-apa.

Bagaimanapun, hubungan mereka anak beranak berjalan seperti biasa malah menurut Syura, dia tidak pernah berkira untuk menghadkan sebarang tempoh waktu malah kadang-kala Fadhly yang menjaga mereka ketika dia berada di luar kawasan. (rtky/s)


Fiza Elite Tak Tahan Hidup Pura Pura Bahagia Bersama Adam

Penceraian buat kali kedua buat Fiza Elite dan juga Adam AF baru-baru ini merupakan jalan terbaik malah dalam masa yang sama, Fiza menjelaskan dia sudah serik untuk rujuk kembali dengan Adam.

“Jangan kaitkan saya dengan Adam lagi selepas ini. Cukuplah dua kali kami berkahwin, saya takkan kembali kepada dia lagi. Saya serik! Sebenarnya, selepas kami rujuk semula pada Julai 2014, hanya dua bulan sahaja kami bahagia”

“Tiga bulan kemudian, keadaan kami kembali macam dulu juga, selalu bergaduh. Hidup terus bermasalah terutamanya apabila bercakap dalam soal kewangan rumah tangga. Saya tidak tahan lagi hidup sebegitu dan berpura-pura bahagia”

“Akhirnya saya buat keputusan yang kami tidak lagi boleh hidup bersama pada hujung tahun 2015 yang lalu,” jelas Fiza kepada Utusan Malaysia. Dalam pada itu, Fiza berharap agar kemunculannya semula di bidang seni akan membawa rezeki yang lebih baik.

Pasangan berkenaan mendirikan rumah tangga pada 26 September 2013 dan bercerai kali pertama pada 28 April 2014 selepas hanya tujuh bulan mendirikan rumah tangga. Adam telah menceraikan Fiza buat kali kedua pada 21 September lalu. (rtky/s)


Mengapa Kini Ramai Memilih Perfume De’Xandra?

Anda pernah bangun tidur setiap pagi dan terus terfikirkan masalah bagaimana untuk menghadapi mengharungi hari seterusnya dengan penuh tekanan? Kebanyakan situasi sebegini selalu berlaku apabila terdapat konflik di dalam diri sendiri selain mahu memuaskan kehendak orang sekeliling.

Malah perkara sebegini sepatutnya tidak patut berlaku lebih-lebih lagi apabila ia melibatkan tentang keyakinan diri seorang wanita mahu pun lelaki. Kami senaraikan 5 punca utama anda mudah hilang keyakinan diri dan juga jalan keluar untuk perkara tersebut.

Permulaan pagi di tempat kerja sepatutnya bermula dengan perkara yang positif dan bukannya untuk melihat wajah orang lain jijik dengan bau mulut anda. Jika anda menghadapi masalah bau mulut, cuba amalkan minum teh hijau (serbuk). Ini merupakan antara perkara yang dapat membantu mengurangkan bau mulut selain dapat menenangkan anda.

Siapa anda mahu salahkan apabila berat badan anda berlebihan? Tidak cukup masa kerana bekerja sehingga lewat petang? Ayuh, bangunlah daripada sentiasa memberi alasan sendiri. Apa yang penting, kita tidak mahu usia tua kita lebih banyak terbazir di atas kerusi roda bukan kerana kemalasan sendiri?

Jangan ambil mudah mengenai masalah badan yang berpeluh. Perkara ini pastinya akan membuatkan rakan di sekeliling anda kurang rasa selesa. Penting untuk diingatkan, jangan amalkan memakai pakaian yang sudah terkena peluh secara berulang.

Berpeluh juga dalam masa yang sama akan membuatkan badan anda berbau. Jika anda sudah bersukan demi mengurangkan berat badan anda berlebihan dan turut mengamalkan meminum teh bagi menenangkan diri anda, pastikan juga badan anda tidak berbau.

Dengan De’Xandra, anda tidak perlu risau lagi tentang masalah bau badan. Ini tips kami bagi anda yang betul-betul mahu mendapatkan keyakinan anda semula – De’Xandra hadir dengan pelbagai pilihan wangian, diinsipirasikan daripada wangian bertaraf antarabangsa yang mampu bertahan lebih dari 8 jam dan juga halal serta boleh dibawa solat.

Malah, dengan saiz yang mudah untuk dibawa ke mana-mana, ia pasti mampu memberikan anda rasa segar sepanjang hari. Masih tidak percaya, baca testimoni mereka yang pernah mencubanya di sini. Dan tahukah anda, produk wangian ini juga antara yang sering mendapat pembeli yang kembali datang membeli setelah mencubanya?

Pakej yang hadir dalam bentuk botol comel 35ml dan hanya RM65 sahaja, ia pastinya mampu membuatkan jejaka dan wanita kembali yakin untuk berhadapan dengan orang ramai. Kepada mereka yang menaiki motosikal contohnya, apabila sampai saja di destinasi, semburlah De’xandra. Bagi wanita, tiada lagi masalah beg berat untuk bawa botol perfume besar-besar.

Tidak yakin dengan diri sendiri adalah masalah terbesar yang dihadapi ramai orang di luar sana. Namun jika anda meletakkan diri anda sebagai insan yang sangat berharga dan mementingkan kesihatan serta penjagaan diri, anda dapat menangani masalah ini dengan baik.

Cari rakan yang bukan sentiasa menyokong anda dalam setiap perkara, namu carilah rakan yang jujur dengan setiap pendapat anda. Bergaul dengan orang yang mampu membawa aura positif dari diri anda. Letakkan di mana anda lagi 5 tahun ke hadapan, tinggalkan rakan yang negatif.


Nazim Othman, Bella Dally Sah Bertunang

Menurut laporan terbaru HLIVE! hari ini, pasangan Nazim Othman dan Bella Dally dikhabarkan telah mengikat tali pertunangan di sebuah majlis yang berlangsung di kediaman Bella Dally di Kota Kinabalu, Sabah baru baru ini.

Pasangan ini pernah menjalinkan hubungan cinta sebelum mengambil keputusan untuk berpisah pada Mac 2014. Namun hubungan mereka berdua masih baik sehingga kini.

Berita pertunangan ini pastinya disambut baik oleh ramai peminat yang sentiasa mendoakan yang Nazim Othman dan Bella Dally berjodoh.


Aliff Aziz: Bukan Mudah Keluarga Bella Terima Diri Saya

Keputusan penyanyi dari Singapura, Aliff Aziz untuk mendirikan rumah tangga menyebabkan ada sesetengah pihak yang menyatakan bahawa perkara tersebut adalah bagi menyelamatkan dirinya daripada kisah silam di mana Aliff didakwa mempunyai anak luar nikah bersama seorang wanita.

“Biarlah sekiranya orang menganggap keputusan saya untuk mendirikan rumah tangga sebagai jalan untuk menutup kontroversi. Lagipun, perkahwinan adalah perkata baik dan tidak harus dilengahkan”

“Saya harus bersedia dari segi zahir dan batin untuk mengemudi bahtera hidup berkeluarga,” katanya kepada BH Plus. Sementara itu, Aliff juga dalam masa yang sama mengambil pendekatan untuk tidak mengulas lanjut mengenai kontroversi bahawa dia telah mempunyai anak luar nikah tersebut.

Tambah penyanyi itu lagi, tunangnya, Bella Astilla juga merupakan pendorong buat dirinya bersemangat untuk berubah kepada kehidupan yang lebih baik. Malah Aliff turut mengakui bahawa bukan mudah keluarga Bella untuk menerimanya yang terpalit dengan pelbagai kisah negatif. (rtky/s)


Fasha Sandha: Penceraian Jalan Terbaik Untuk Kedua Belah Pihak

Fasha Sandha dan juga Jejai telah pun sah bercerai semalam. Bagi Fasha sendiri, keputusan untuk bercerai itu merupakan salah satu jalan terbaik untuk kedua dua belah pihak. Selain Fasha sendiri, Jejai juga turut sama menangis teresak-esak ketika meninggalkan mahkamah.

“Perceraian ini adalah jalan terbaik untuk kedua-dua belah pihak. Saya sudah berusaha menyelamatkan perkahwinan ini. “Saya reda dan akan meneruskan kehidupan dengan dua anak saya. Saya tak ada komen apa apa. Terima kasih,” katanya kepada BH Online.

Fasha memfailkan permohonan cerai pada 18 Januari lalu di mahkamah sama. Permohonan itu difailkan mengikut Seksyen 47 Akta Undang-Undang Keluarga Islam Wilayah Persekutuan Kuala Lumpur 1984. Fasha dan Jejai mendirikan rumah tangga pada April 2012. (rtky/s)


Fasha Sandha Sah Bercerai Talak Satu

Pelakon Nur Fasha Sandha Binti Hassan, 32 atau lebih dikenali sebagai Fasha Sandha telah sah bercerai dengan Rizal Ashram Ramli, 40 setelah melayari kehidupan bersama selama 4 tahun.

Lafaz cerai dilakukan di hadapan Hakim Mahkamah Tinggi Syariah Wilayah Persekutuan Kuala Lumpur, Tn. Haji Muhammad Abdul Karim bin Wahab.

Fasha Sandha, 32 terdahulu memohon perceraiannya mengikut Seksyen 47 akta undang-undang keluarga Islam Wilayah Persekutuan Kuala Lumpur 1984, pada hari Isnin lalu, bersamaan 18 Januari 2016. Dengan itu, Fasha telah sah diceraikan dengan talak satu oleh bekas suami, Rizal Ashram Ramli. Fasha selaku plaintif diwakili peguamnya, Zulkifli Che Yong.

“Perceraian ini adalah Jalan yang terbaik untuk kedua belah keluarga. Saya telah berusaha untuk menyelamatkan perkahwinan ini. Saya redha dan akan meneruskan kehidupan bersama kedua anak saya, Putra Rayfal 2 tahun, dan Putri Raysha 1 tahun,” kata Fasha Sandha sambil menitiskan air mata kesedihan.

Pasangan ini telah bernikah pada 27 April 2012 dan dikurniakan 2 orang cahaya mata iaitu Putra Rayfal dan Putri Raysha.


Fiza Elite, Adam AF Sah Cerai Kali Kedua

Jika sebelum ini Fiza Elite dan juga Adam AF kembali rujuk, namun hubungan mereka kali ini tidak dapat diselamatkan sehingga menyebabkan mereka bercerai untuk kali kedua. Bagaimanapun, Fiza menjelaskan mereka berpisah secara baik.

“Kami berpisah cara baik. Saya anggap sudah bukan jodoh untuk kami bersama lagi. Saya minta dia lepaskan saya tanpa dendam di hati. Sekarang masing masing bawa haluan sendiri. Saya mahu kongsi hal ini kerana mahu maklumkan status sebenar”

“Ini kerana ramai sudah mula bertanya setiap kali saya berjalan tanpa Adam di sisi. Malah, Adam sudah tidak memuat naik gambar saya di laman Instagramnya. Jadi saya lihat pencerahan ini perlu supaya tak menjadi fitnah pula”

“Kali pertama bercerai, saya masih berharap kami akan terus bahagia. Tetapi semakin lama, semuanya dilihat semakin kelam. Jadi, pada tahun lalu, saya nekad untuk berpisah dengannya. Kami tidak tinggal sebumbung beberapa bulan”

“Malah, pada sambutan Aidilfitri lalu, Adam beraya seorang diri di Sabah. Saya pula beraya dengan keluarga. Malah, tahun lalu, saya diuji dengan kehilangan bapa tercinta. Dugaan itu bagai datang bertimpa. Tapi saya kuatkan diri,” kata Fiza yang menyatakan turut membuat solat istikharah demi meminta petunjuk daripada Tuhan.

Selepas perpisahan ini, Fiza mengharapkan agar rezekinya murah dan bertambah kerana hidup mesti diteruskan. Sementara itu, hubungannya bersama keluarga mereka masih lagi baik. (rtky/s)


"Biarlah Allah Sahaja Yang Dapat Membuka Pintu Hatinya"

Setelah bercinta selama tiga tahun dengan Genervie Kam (Gen), penyanyi Hazama menjelaskan dia tidak memaksa kekasihnya itu memeluk agama Islam selain turut berharap agar pasangannya itu terbuka hati untuk melakukan perkara tersebut bila tiba masanya.

“Cita-cita saya itu memanglah nak berkahwin, namun semua sedia maklum dia bukan berasal dari agama yang sama. Jadi tanggungjawab saya berat dan perlukan masa untuk yakinkan semua orang”

“Disebabkan faktor tersebut, saya sebagai orang Islam tidak mahu memaksa dia untuk memeluk agama kita dan biarlah Allah sahaja yang dapat membuka pintu hatinya. Bila sudah terbuka nanti saya pasti akan berkahwin juga,” memetik kata-kata Hazama daripada portal Media Hiburan.

Sebelum ini, Hazama pernah menyatakan bahawa dia sanggup menunggu walau 10 tahun sekali pun – jika itu waktu yang terpaksa dilaluinya untuk mendirikan rumah tangga. Malah hubungan mereka ketika ini berjalan dengan baik. (rtky/s)


Arja Lee Dikecam Peminat Kerana Video Seluar Dalam

Akibat muncul dengan hanya berseluar dalam sambil bermain bola dalam video yang dimuatnaik di Instagram, pelakon Arja Lee dikecam teruk oleh peminat dan pengikutnya di laman tersebut.

Dalam video berdurasi 12 saat itu, anda dihidangkan dengan video Arja sedang cuba menimang bola dengan hanya memakai baju dan juga sehelai seluar dalam, itu saja. Bagaimanapun ramai yang tidak senang dengan penampilannya itu dan mahu video itu dipadam.

Sehingga ini pelakon tersebut belum memberikan sebarang kenyataan. Apa punca dan motif sebenar Arja Lee bertindak demikian tidaklah diketahui atau mungkin juga telefon Arja digodam. Mungkin.


"Kami Sudah Bercerai, Dia Ada Hak Tentukan Apa Saja"

Sebelum ini, kencang khabar angin mengatakan bahawa hubungan Zizan Razak dan juga bekas isteri Eizlan Yusof iaitu Vie Santi Harun mulai rapat. Bagaimanapun, menurut Eizlan, perkara tersebut tidak langsung menjejaskan hubungan baik antara dia dan bekas isterinya itu.

“Kami sudah bercerai dan dia mempunyai hak untuk menentukan apa sahaja. Fokus utama saya dan dia kini adalah anak-anak, dan hubungan kami akan kekal baik untuk anak-anak. Selebihnya saya tidak boleh komen lanjut,” katanya kepada Utusan Malaysia.

Selain itu, sebelum ini Eizlan sendiri pernah menyatakan hasratnya untuk merujuk semula namun perkara berkenaan memerlukan persetujuan daripada kedua-dua belah pihak. Eizlan dan Vie berkahwin pada 7 Julai 2007 kemudian bercerai pada Februari 2015 dan dikurniakan tiga cahaya mata.

Sementara itu, Zizan sendiri sebelum ini turut menjelaskan bahawa kontroversi yang melanda mereka adalah mengarut selain lebih suka berdiam diri. (rtky/s)


Ezad Lazim Mahu Beri Komitmen Sepenuhnya Untuk MLM 2016

Pemenang tempat ke-3 Gegar Vaganza musim ke-2, Ezad Lazim kini dikatakan bakal bertukar karier daripada seorang penyanyi kepada pelawak. Tetapi itu hanyalah penyertaannya sahaja dalam program Maharaja Lawak Mega 2016 (MLM 2016).

Dalam penyertaannya itu dia akan bersama-sama dengan Ajo dan Abu sebagai sebuah kumpulan yang dikenali sebagai ‘Bos’. Penyertaannya dalam MLM 2016 ialah kerana minatnya dalam komedi.

“Saya memang minat berlakon dalam genre komedi, sebelum ini drama-drama atau filem yang saya pernah berlakon rata-ratanya memberikan watak komedi,” katanya yang sebelum ini pernah muncul dalam MLM tahun lepas menerusi ‘hot seat’ dan bergandingan bersama Radhi OAG dan Wira.

Tambahnya lagi, ini merupakan rezekinya selepas tamat Gegar Vaganza dengan menyertai MLM 2016. Menganggap ini satu peluang bagi dirinya dan berjanji akan memberikan komitmen yang sepenuhnya.

“Ini satu rezeki dan peluang saya selepas Gegar Vaganza dan selepas ini saya akan membahagikan masa di antara undangan persembahan nyanyian serta MLM 2016,” katanya yang ditemui di Majlis Sidang Media Maharaja Lawak Mega 2016. (rtky/h)


Raja Azmi Terbuka Hati Lihat Kesungguhan Bekas Suami

Melihatkan kesungguhan dan juga keihklasan bekas suaminya, Mohd Eddie Ghazali, penerbut Raja Azmi menjelaskan kini hatinya kembali terbuka untuk kembali menerima dan bernikah semula dengan Eddie.

“Eddie ikhlas dan bersungguh-sungguh menyayangi saya dan keluarga. Malah dia juga rapat dengan cucu kedua saya. Cucu saya juga selalu menyebut nama Eddie jika dia tidak datang ke rumah. Disebabkan itu, saya terbuka hati dengan keikhlasannya”

“Dia juga ada bertanya jika hati saya sudah terbuka untuk menerimanya semula,” katanya yang kini sudah pun berusia 57 tahun kepaa Harian Metro. Raja Azmi dan Eddie bercerai pada 11 November 2014 di Mahkamah Rendah Syariah Gombak Timur, Ampang, Selangor.

Mereka berkahwin pada 13 Oktober 2013 dalam majlis gilang-gemilang di Istana Budaya di sini. Semoga hubungan yang terjalin semula ini akan dilimpahi bahagia dan berkekalan hingga ke Jannah. (rtky/s)


Angah Raja Lawak Bakal Kahwin 19 Februari

Setelah hampir 9 tahun berstatus duda, akhirnya pelakon dan pelawak Iskandar Shah Hashim atau lebih dikenali sebagai Angah bakal melangsungkan perkahwinannya pada tanggal 19 Februari ini dan seterusnya akan diadakan majlis persandingannya pada 20 Februari ini di Dewan Tun Ali, Bandar Melaka.

BACA: Sukar Cari Baju Besar Beri Idea Angah & Bob Tubuhkan ROB

Dia yang kini sudah hampir 80% membuat persediaan perkahwinan nyata begitu gembira dan berharap majlisnya itu akan berjalan dengan lancar.

“Persediaan hampir 80% telah saya siapkan dari tahun lepas dan sekarang ini saya tengah belajar untuk menjadi seorang imam dalam keluarga dan itu lebih kepada persediaan peribadi,” katanya yang ditemui di Majlis Sidang Media Pengumuman 15 peserta Maharaja Lawak Mega 2016 (MLM 2016).

Tambahnya lagi, bakal isterinya itu turut memahami kariernya dan ada chemistry antara mereka berdua.

“Saya rasa dia tidak ada masalah dan faham akan karier saya. Bila saya dengan dia saya rasa selesa,” katanya yang sudah mengenali bakal isterinya 2 tahun lepas. (rtky/h)


Ashraf Muslim Bijak Bahagi Masa Untuk Isteri Isteri

Keindahan rumah tangga akan lebih bermakna jika isteri-isteri anda mampu berkawan baik dan rapat seperti adik beradik. Bagi pelakon, Ashraf Muslim dia sangat bersyukur kerana hubungan kedua-dua isterinya semakin rapat.

“Itu yang saya rasa sangat bersyukur. Mugkin apa yang berlaku sebelum ini semuanya dugaan. Tetapi inilah nikmat yang Allah bagi sekarang. Apa yang kita buat selama ini ialah isitqamah. Itu kena jaga”

“Saya jaga, isteri-isteri juga kena jaga. Jangan timbul lagi masalah yang tak penting. Ini kerana ia boleh merosakkan keharmonian dalam keluarga”

“Kalau saya keluar, kadang-kala Dayana dan Sakinah akan duduk bersama-sama. Boleh duduk dan makan sama-sama. Alhamdulullah, itu yang saya rasa seronok kerana mereka sudah faham, ” jelas Ashraf yang bijak membahagikan masa buat kedua isterinya ini. (rtky/s)


Syura: Saya Serabut Dengan Tuduhan Bekas Suami

Melalui pendedahan bekas suaminya baru-baru ini, Juara MasterChef musim kedua, Syura Badron mengakui tertekan dengan dakwaan yang dinyatakan oleh suaminya kepada media. Sementara itu, dia enggan memberikan komen terhadap bekas suaminya itu.

“Maaf, saya tengah serabut sekarang ini terhadap tuduhan bekas suami saya. Berikan saya masa untuk bersendirian. Insya-Allah saya akan tampil memberikan jawapan,” katanya kepada Utusan Online.

Sebelum ini, Syura sendiri pernah menyatakan dia tidak mahu mendedahkan punca dan sebab perpisahan di antara mereka selain lebih selesa berdiam diri mengenai perkara tersebut.

Syura dan Mohd. Fadhly yang juga sepupunya mendirikan rumah tangga pada 29 Mac 2006 dan telah disahkan bercerai pada September lalu setelah tidak bersefahaman. Perkahwinan mereka dikurniakan tiga cahaya mata. (rtky/s)


Nora Danish Cuba Baju Pengantin, Perkahwinan Semakin Hampir

Melalui perkongsian gambar daripada Instagram pereka fesyen, Ashraff Zainal, terdapat gambar Nora Danish dalam persalinan pakaian pengantin sekali gus perkara tersebut memberi gambaran kepada peminatnya bahawa pelakon ini akan berkahwin tidak lama lagi.

Melalui gambar tersebut, Ashraff menulis bahawa seseorang akan berkahwin namun dalam masa yang sama tidak menyatakan dengan siapakah individu dalam gambar tersebut akan berkahwin. Peminat Nora dalam masa yang sama turut mengucapkan tahniah.

Apa pun, jika benar tarikah perkahwinan Nora sudah hampir, semoga segala persiapan dan juga perancangan akan berjalan dengan lancar. Peminat juga pastinya tidak sabar-sabar untuk melihat artis kesayanga mereka ini naik pelamin dengan Nedim. Eh. (rtky/s)


Shaheizy Sam Tidak Galak Bakal Isteri Terus Berlakon

Tidak mahu bakal isterinya, Syatilla Melvin terus penat bekerja setelah berkahwin nanti, Shaheizy Sam sebolehnya menjadi suami yang bertanggunjawab dalam meneraju keluarganya.

“Saya tidak ada masalah untuk dia terus berlakon, tapi saya sebenarnya tak mahu dia penat bekerja. Kalau boleh saya tak nak orang sekeliling saya bekerja dan biarlah saya seorang sahaja yang menanggung keluarga”

“Tapi saya faham, seseorang pelakon itu bila dia berhenti berlakon, dia akan rasa ketagih untuk mahu berlakon semula. Jadi, saya tidak akan menghalang, cuma saya tidak galakkan. Saya sendiri sudah menjadi pelakon selama 22 tahun, jadi saya tahu kerja seorang pelakon ini bagaimana”

“Jadual penggambaran memang tak menentu. Saya sendiri susah nak berjumpa dengan keluarga saya, jadi kalau dia pun berlakon, bila masa kami boleh berjumpa. Walau bagaimanapun, jika dia teringin sangat nak berlakon, saya tidak ada masalah,” jelas pelakon ini kepada portal Tonton Extra.

Selain itu, Sam juga turut menjelaskan bahawa dia Syatilla sangat penyabar dengan kerenahnya selain tidak hipokrit. Semoga hubungan pasangan ini akan kekal hingga ke Jannah. Peminat kini sudah tidak sabar untuk lihat majlis persandingan mereka. (rtky/s)


5 Sebab Kenapa Anda Perlu Dapatkan Pelan REAL Altel

Jika ketika ini anda masih lagi tercari-cari syarikat telekomunikasi yang adil dan juga tidak menelan wang anda secara diam-diam, Altel mungkin adalah jawapan yang anda cari lebih-lebih lagi pelan yang ditawarkan ketika ini mengutamakan keperluan internet anda. Siapa tidak suka internet, bukan?

Kini Altel hadir dengan pakej baru yang susah betul nak ditolak, Pelan Prabayar REAL. Sudahlah pelan yang ditawarkan hadir dengan harga yang sangat berpatutan, kawasan liputan Altel juga turut berkembang dengan meluas. Kami kongsikan bersama anda 5 sebab kenapa anda perlu dapatkan pelan REAL Altel sekarang.

Melalui pek permulaan yang ditawarkan Altel, anda akan dapat percuma 300MB internet berkelajuan tinggi dan juga kredit tersedia RM5. Punyalah untung, bila aktifkan saja sudah ada kredit dan juga internet percuma disediakan. Harga pek permulaan cuma RM7 sahaja.

Ramai yang mengeluh sebab nak pakai internet mahal tapi bukan dengan Altel. Ini kerana Altel kini ada harga baru yang pastinya lebih memikat. Untuk pelan 1GB, anda hanya perlu bayar RM25 sahaja (sebelum ini RM28) dan untuk 2GB pula, hanya RM42 (sebelum ini RM48).

Harga berpatutan (siap dapat kredit dan internet percuma!) dan kedua-dua pelan ini aktif untuk 90 hari! Memang berbaloi khususnya untuk anda yang menggunakan wifi di rumah dan di pejabat.

Ini yang paling best. Jika anda ingin tahu, dengan setiap topup pertama selepas pengaktifan bernilai RM50, anda akan mendapat 365 hari tempoh sah secara percuma. Tak perlu lagi risau dengan tempoh sah akaun anda.

Ini tips untuk anda mendapatkan 10% kredit tambahan. Aktifkan pelan Altel paling real ini dan dalam masa 5 hari, topup minimum RM30 dan anda akan dapat kredit tambahan tersebut – tanpa tarikh luput. Tawaran paling real ini hanya jika anda cepat bertindak.

Bila ada masalah atau perlukan bantuan, anda pasti nak berhubung dengan khidmat pelanggan kan? Jangan bimbang, Altel mempunyai khidmat pelanggan yang terbaik. Bukan sahaja menyediakan khidmat melalui telefon, email dan sosial media di Facebook dan Twitter, Altel juga mempunyai servis Live Chat di laman webnya www.altel.my. Memang memenuhi kehendak generasi sekarang yang mahukan bantuan dan jawapan yang pantas.

Itu antara sebab kenapa anda perlu dapatkan Pelan REAL Altel. Layari laman web Altel untuk mencari pengedar Altel yang berdekatan dengan anda.


“Syura Paksa Saya Ceraikan Dia” – Mohd Fadhly

Jika sebelum ini, penyanyi Syura pernah mengatakan bahawa dia diceraikan talak dua, baru-baru ini suaminya Mohd Fadhly menjelaskan, Syura sendiri yang mahu dia diceraikan selain mahu menerangkan salah faham yang berlaku di antara mereka.

“Saya masih sayangkan Syura. Selepas mahkamah mengesahkan lafaz rujuk, dia tidak pernah berhasrat untuk kembali taat kepada saya sebaliknya beberapa kali meminta saya lepaskannya”

“Saya akhirnya bersetuju kerana saya sayangkan dia dan sedar tiada guna saya memaksanya untuk meneruskan perkahwinan kami kerana dia sudah tawar hati,” katanya kepada mStar Online. Tambah Fadhly, dia tidak pernah mengabaikan isterinya itu sebaliknya namun Syura mula berubah sikap selepas menjuarai program Masterchef Selebriti Malaysia musim kedua.

Fadhly memberitahu mereka bercerai buat kali kedua di Mahkamah Rendah Syariah Wilayah Persekutuan Kuala Lumpur pada 19 Ogos tahun lalu dan bercerai kali pertama pada 29 September 2014 sebelum mengambil keputusan kembali rujuk pada 10 November tahun sama. (rtky/s)


Farah Asyikin Tak Malu Jual Pakaian Dalam

Jika ketika ini, ramai di antara barisan selebriti menceburi bidang penjualan hijab, ia sesuatu yang berbeza buat penyanyi Farah Asyikin apabila dia pula menjual pakaian dalam dan juga baju tidur seksi.

“Lumrah bagi masyarakat tempatan, terutama wanita betudung yang agak keberatan untuk mendapatkan pakaian dalam di butik tertentu. Mereka mungkin segan dengan pandangan skeptikal segelintir pihak, sedangkan perkara itu tidak sepatutnya dijadikan isu”

“Bertitik tolak daripada itu, saya mula terfikir untuk menjalankan perniagaan ini. Mungkin ada yang kurang selesa, tetapi niat saya ikhlas ingin memudahkan wanita bertudung mendapatkan pakain dalam yang menjadi kegemaran mereka”

“Sebagai wanita bertudung, saya akui pernah berdepan situasi yang sama. Jangankan membeli, untuk memulakan perniagaan ini juga saya serba salah,” katanya yang menjalankan perniagaan tersebut secara online di bawah jenama Zawjahs Garden.

Sementara itu, Farah juga turut merancang untuk turut memperkenalkan koleksi hijabnya tidak lama lagi. Menyentuh kisah penceraiannya, kes cerai tersebut dijangka selesai pada 20 Januari ini. (rtky/s)


Gambar Di Sekitar Resepsi Perkahwinan Nabila Huda, Suami

Selamat bergelar suami isteri pada 25 Disember lalu, semalam telah berlangsung majlis resepsi di sebelah pihak Nabila Huda yang diadakan ringkas namun cukup meriah dengan kehadiran rakan-rakan terdekat.

Pada majlis tersebut, Nabila mengenakan busana berwarna hijau gelap secocok dengan suaminya. Selain itu, antara rakan yang turut hadir ialah Uqasha Senrose, Dafi, Sharifah Sakinah dan ramai lagi.

Semoga perkahwinan pasangan ini akna terus berkekalan sehingga ke Jannah. Kami kongsikan bersama anda beberapa keping gambar sepanjang majlis resepsi berlangsung. (rtky/s)


Cedera Jatuh Pentas, Amy Search Teruskan Persembahan Sehingga Tamat

Baru-baru ini,telah tersebar video bagaimana lagenda rock, Amy Search telah terjatuh daripada pentas ketika mengadakan persembahan dalam sebuah konsert sehingga menimbulkan ramai kerisaun peminatnya di laman sosial.

Bagi menjelaskan situasi tersebut, Amy dalam masa yang sama turut memuatnaik video berkenaan dan memaklumkan keadaan kesihatannya di Instagram. Berikutan kejadian itu, Amy yang kini sudah berusia 58 tahun telah terseliuh bahu dan luka di ibu jari tangan.

Menurut Amy, ketika kejadian dia sedang menyampaikan satu daripada lagu popularnya, Aku Dah Bosan dan tidak menyedari dia sudah berada di hujung pentas. Lebih membanggakan, walaupun sudah terjatuh, Amy tetap meneruskan persembahannya hingga tamat.

Semoga kesihatan penyanyi ini akan beransur pulih. Kami tidak sanggup baca komen-komen negatif yang dilemparkan kepada penyanyi ini di Facebook hanya kerana kejadian terjatuh dari pentas tersebut. Habis dinilai dosa dan pahala Amy hanya kerana insiden tersebut. (rtky/s)


Afdlin Shauki Luah Perasaan Terhadap Penaja Bola Sepak Di Laman Sosial

Afdlin Shauki mungkin antara ribuan peminat bola sepak Malaysia yang terpaksa berhadapan dengan tsunami tajaan gergasi kosmetik Malaysia ketika ini namun dalam masa yang sama, pelakon ini turut dikecam dalam kenyatannya baru-baru ini di Facebook.

Kebanyakan komen yang ditinggalkan pada statusnya menegaskan bahawa apa yang dilakukan oleh Datuk Seri Vida mempunyai hak sebagai penaja utama untuk menentukan imej pasukan dan meminta Afdlin berfikiran terbuka dalam mengkritik keadaan.

Selain itu, ramai juga penyokong pasukan Pamoga Qu Puteh TRW menyatakan mereka tidak mempunyai pilihan kerana tajaan bernilai RM16 juta dilihat mampu menamatkan krisis kewangan yang dialami kelab tersebut.

Apa pun, setiap individu pastinya mempunyai pendapat masing-masing dan apa yang pasti juga, tahun ini akan menyaksikan suasana berbeza dan meriah dengan kehadiran imej baru Pamoga Qu Puteh TRW. Jika anda sudah jadi penaja, pastinya anda mahukan pulangan yang berbaloi, bukan? (rtky/s)


Isteri Keguguran, Black Redha Ketentuan Tuhan

Takziah kami ucapkan kepada Black dan juga isterinya yang telah mengalami keguguran baru-baru ini. Redha dengan perkara tersebut, Black berkongsi berita sedih berkenaan di laman Instagram miliknya.

“I will always be there until Jannah. Takde rezeki kita. Ujian ini bermakna Allah sayang kat kita,” tulis Black penuh redha di laman sosial tersebut. Ada juga di antara peminat Black berkongsikan petua penjagaan kandungan ketika ibu mengandung.

Selain itu, ramai peminat menyatakan rasa sedih dan dalam masa yang sama mendoakan agar pasangan ini bersabar dan menguatkan semangat menghadapai dugaan. Semoga Black dan isteri selamat mengharungi dugaan sebegini. (rtky/s)


Shah Iskandar, Isteri Selamat Diijabkabul

Tahniah kami ucapkan kepada pelakon Shah Iskandar dan juga isteri, Siti Sarah Mohd Noor yang telah selamat diijabkabulkan dengan sekali lafaz di dalam majlis yang cukup meriah di dewan Ballroom, East Coast, Singapura.

Sebelum ini, Shah pernah menyatkaan bahawa memandangkan umur mereka berdua sudah lanjut maka mereka memilih untuk berkahwin tanpa bertunang bagi memudahkan segala urusan. Majlis pernikahan tersebut turut dihadiri oleh keluarga dan sanak saudara terdekat.

Selain itu, Shah juga sangat bersyukur kerana isterinya itu sangat memahami kerjaya seninya sebagai pelakon dan sangat penyabar. Pelakon ini juga tidak mahu mendedahkan jumlah mas kahwin dan hantaran.

Semoga ikatan perkahwinan mereka akan sentiasa dilimpahi rezeki selain dipermudahkan segala urusan. Malah pastinya peminat Shah Iskandar selepas ini menantikan cahaya mata daripada pasangan ini. (rtky/s)


Zamarul Hisham Syukur Isteri Jaga Penampilan

Untung sungguh Zamarul Hisham kerana memiliki isteri yang sangat prihatin menjaga setiap penampilan suaminya malah dia turut mengakui bahawa Diana Rafar turut bising apabila berat badannya naik.

“Isterilah yang selalu kerahkan saya untuk jaga kesihatan dan juga penampilan. Dia akan pastikan saya memakai lulur pada muka dan mengajar saya menggunakan pelbagai produk. Jika berat badan naik, dia akan bising”

“Apabila saya menerima tawaran berlakon isteri akan mula siapkan segala-galanya termasuklah soal pakaian. Dia akan pastikan muka saya bersih dan badan saya tidak kelihatan berisi di hadapan kamera”

“Pernah sekali kami bergaduh kerana dia mahu mencuci muka saya ketika sedang tidur. Mulanya saya rasa rimas, namun untuk kebaikan saya ikutkan sahaja,” katanya dipetik daripada portal Mangga Online. So sweet, bukan?.

Mungkin inilah hikmah yang terjadi di antara pasangan ini yang pernah goyah sehingga mereka bercerai pada tahun lalu namun kembali rujuk semula. Semoga pasangan ini akan terus kekal bahagia. (rtky/s)


Mat Moto Kutip RM1 Juta Pada Hari Pertama Tayangan

Filem arahan pertama Pekin Ibrahim serta arahan bersama Syafiq Yusof iaitu Mat Moto khabarnya kini sudah berjaya mencapai jumlah kutipan RM1 juta hanya pada hari pertama tayangan.

Perkara tersebut dikongsikan sendiri oleh Pekin di laman Twitter miliknya. Malah selain itu, sokongan padu tidak henti-henti daripada peminat turut dapat dirasakan di akaun media sosial pelakon berkenaan.

Kehadiran naskhah filem Mat Moto dengan menggunakan tagline Kami Mat Moto Bukan Mat Rempit sejak ditayangkan bermula 14 Januari baru-baru ini, sememangnya mempunyai sentuhan yang segar selain memaparkan elemen setiakawan yang kuat.

Kisahnya bermula apabila seorang lelaki bernama AL (pemilik sebuah syarikat suntingan filem) yang telah mengembara ke empat buah negeri untuk menunaikan hajat sahabatnya, Spark yang telah meninggal dunia dalam satu kemalangan jalan raya.

Hajat AL dalam pengembaraan tersebut adalah untuk memiliki 4 jenis helmet rare yang amat berharga dan digilai oleh penggemar motosikal di tanah air. Sementara itu, dalam masa yang sama Sikha, seorang pelajar praktikal di pejabat AL telah mengikutinya.

Bermula daripada pengembaraan bersama tersebut, timbullah bibit cinta diantara mereka. Malangnya, hubungan mereka terhalang disebabkan satu peristiwa yang dirahsiakan oleh Sikha yang pastinya membuatkan perjalanan cerita ini semakin berliku.

Selain itu, filem ini juga turut dibintangi nama besar dalam industri perfileman seperti Shaheizy Sam, Zul Huzaimy, Faizal Hussein, Syamsul Yusof dan Kamarool Hj. Yusof. Adakah AL dapat menunaikan hajat sahabatnya atau niat tersebut terhalang, ayuh ke pawagam berdekatan anda untuk mendapatkan jawapannya!


Zizan Razak Sudah Lama Pasang Niat Jadi Suami Namun Tiada Jodoh

Dulu ketika sibuk dilanda kontroversi yang mendakwa dirinya playboy, dia kata mahu kahwin, kemudian tiba-tiba kata tiada calon pula. Itulah kehidupan Zizan Razak yang penuh dengan turun naik dalam percintaan, umpama watak hero dalam sebuah drama Melayu.

Namun dalam masa yang sama, pelakon ini melalui Utusan Online turut menyatakan bahawa dirinya sendiri sudah lama memasang niat untuk menjadi isteri dan memiliki keluarga sendiri. Malah Zizan juga menjelaskan, andai dia tiada jodoh, dia akan meneruskan kehidupan bujang seperti biasa.

“Banyak kali kecewa, saya sendiri tidak tahu, bilakah jodoh akan sampai. Saya berusaha tetapi yang menentukan siapakah jodoh kita, itu kena tunggu lagilah”

“Setakat ini memang belum ada lagi wanita yang betul-betul rapat, biarlah saya beri tumpuan kepada hal lain dulu. Bab kahwin memang saya tidak fikir langsung sekarang. Kalau kahwin pun tak fikir, apatah lagi bab nak menyorokkan perkahwinan saya,” jelasnya.


Che Ta Cadang Belikan Nissan GT-R Untuk Anak Kedua Dengan Bersyarat

Jika sebelum ini Che Ta pernah menghadiahkan anak sulungnya sebuah kereta mewah jenis BMW oleh kerana berjaya mendapat keputusan cemerlang dalam peperiksaan Sijil Pelajaran Malaysia (SPM), kini pelakon ini turut bercadang mahu membelikan kereta jenis Nissan GT-R untuk anak keduanya, Aniq Ezzra.

“Aniq mahu dibelikan kereta Nissan GT-R. Jadi, saya cakap boleh jika dapat 9A1 dalam SPM. Insya Allah, saya yakin dia mampu memperoleh keputusan begitu memandangkan keputusan percubaan SPM lalu mencapai sasaran”

“Dulu saya tidak menikmati seperti anak saya dapat hari ini. Jadi, apabila saya diberikan rezeki lebih, tidak salah jika saya berbelanja untuk mereka. Namun, untuk mendapatkan apa diinginkan, mereka perlu berusaha,” jelasnya kepada Harian Metro.

Perkara sebegini pastinya mengundang pelbagai pendapat sama ada negatif atau positif daripada pihak peminat. Apa yang pasti, setiap ibu bapa mahu berikan yang terbaik untuk anak-anak, asalkan si anak mampu menjaga ibu bapa bila di saat memerlukan nanti. (rtky/s)


Syatilla Melvin Janji Bagi Anak Ramai Macam Pasukan Bola Sepak

Bakal diijabkabulkan pada 8 Februari nanti, Syatilla Melvin menyatakan bahawa dia sudah bersedia melahirkan zuriat yang ramai kepada bakal suaminya, Shaheizy Sam, baru-baru ini.

“Awal (merujuk kepada Sam), kita sudah lama kenal dan melalui banyak hal bersama. Saya cuma nak ucapkan terima kasih kerana selalu ada dengan saya setiap masa. Terima kasih kerana selalu membuatkan saya gembira dan rasa bahagia”

“Terima kasih juga sebab kadang-kadang bertukar menjadi ‘jahat’, namun kasih sayang dan cinta itu tidak pernah terhakis. Semoga hubungan kita akan kekal sampai bila-bila. Saya berjanji akan memberikan anak kepada awak, umpamanya penuh satu pasukan di padang bola. Itu janji saya,” kata Syatilla kepada Sam dipetik melalui BH Plus.

Untuk pengetahuna anda, Sam dan juga Syatilla telah berkawan rapat selama enam tahun malah dia turut berharap agar perkahwinan mereka kekal sehingga ke Jannah. (rtky/s)


Sara Ali Kini Sudah Berhijab?

Jika benar bahawa pelakon Sara Ali telah mengenakan hijab, ia pastinya sesuatu yang positif buat dirinya. Ini kerana, kebelakangan ini Sara seringkali berkongsi gambarnya di Instagram dengan imej berhijab.

Apa yang pasti, tindakannya ke arah yang lebih baik itu turut mendapat pujian dan juga sokongan daripada peminatnya. Bagaimanapun, Sara sendiri belum menyatakan apa-apa berkaitan imej terbarunya itu.

Menyentuh soal masa depan, Sara sebelum ini menyatakan ketika ini dia mahu memberikan tumpuan kepada kerjaya. Namun apa pun, semoga apa yang dilakukan oleh pelakon ini akan berkekalan dan dipermudahkan segala urusannya dalam menuju ke arah kebaikan. (rtky/s)


Ayda Jebat Ditawar Lakukan Seks Di Amsterdam, Enggan Bawa Watak Negatif

Rupa-rupanya, ketika Ayda Jebat menjalani penggambaran drama Amsterdam November tahun lalu, pelakon wanita ini mengakui beberapa kali telah diganggu oleh lelaki berbangsa asing.

“Saya tidak berapa suka Amsterdam kerana cara hidup orang sana yang terlalu terbuka terutama berkaitan seks. Saya juga diganggu beberapa lelaki asing yang menawarkan perkhidmatan itu”

“Ada juga ketika sedang penggambaran seorang lelaki iaitu tukang sapu sampah di kawasan itu cuba berbual-bual dengan saya, namun selepas itu kata-katanya mula lucah dan berbaur seks, saya angkat kaki dan terus mencari kru produksi lain,” cerita pelakon ini kepada mStar Online.

Selain itu, dalam masa yang sama Ayda juga tidak mahu memberikan gambaran ndan juga imej negatif ketika membawakan watak di dalam lakonannya bagi menghormati peminatnya.

“Saya bertegas untuk menolak beberapa aksi yang saya rasa keterlaluan kerana bagi saya ia tidak sesuai ditonton peminat-peminat yang rata-rata golongan kanak-kanak”

“Lagi pula sekarang teknologi media sosial tidak boleh dikawal. Saya tidak mahu ada orang luar yang ambil gambar saya ketika melakonkan aksi itu dan menjadikannya viral,” katanya. (rtky/s)


Zarina Anjoulie Kini Hamil Anak Sulung

Tahniah diucapkan kepada pelakon Zarina Anjoulie kerana kini telah hamil anak pertama bersama suaminya. Perkara tersebut dikongsikan bersama peminatnya di laman Instagramnya baru-baru ini.

Perkara tersebut mendapat reaksi positif daripada peminatnya yang turut mendoakan agar segalanya akan berjalan lancar buat pelakon ini. Zarina sebelum ini telah mendirikan rumah tangga dan menetap di Brunei bersama suaminya.

Setelah selesai mengenai kes dadahnya di mahkamah tahun lalu, Zarina pernah menyatakan mahu memulakan hidup baru bersama keluarganya ini selain berazam untuk berubah dan menjadi seorang isteri serta muslim yang lebih baik.

Semoga segala persiapan dan juga perancangan akan dipermudahkan buat keluarga ini dan semoga ikatan yang terjalin akan berkekalan hingga ke akhir hayat. (rtky/s)


Dapat Rasakan Jodoh Semakin Hampir, Fazura Kini Bersedia Jadi Isteri

Sebelum ini, satu Malaysia mengetahui bahawa Fazura pernah mengakui bahawa dia bercinta dengan Shaheizy Sam namun perkara itu dinafikan oleh pelakon lelaki tersebut. Sentiasa positif, Fazura menjelaskan dia berokngsi kegembiraan apa Sam mengumumkan akan berkahwin dengen Syatilla Melvin Februari nanti.

“Saya gembira untuk mereka dan mendoakan agar Sam dan Tilla (Syatilla) bahagia ke anak cucu. Kalau dijemput, saya pergi untuk sama-sama meraikan hari bahagia mereka. Saya bukan untuk dia dan dia bukan untuk saya”

“Saya gembira untuknya,” jelasnya kepada BH Online. Selain itu, Fazura dalam masa yang sama turut mengakui bahawa dia kini bagai dapat berasakan jodohnya juga semakin hampir dan dia sendiri sudah bersedia untuk bergelar isteri.

“Doakan yang terbaik dan terima kasih kepada semua peminat. Saya juga bersyukur kepada Allah atas rezeki dan rahmat daripada-Nya,” katanya. Mungkin juga ketika ini ada sesuatu yang Fazura rahsiakan mengenai jodohnya. Apa pun, semoga segala perancangan Fazura akan dipermudahkan. (rtky/s)


Fasha Sandha Akui Sedang Bersedih

Jika sebelum ini Fasha Sandha mengambil tindakan untuk berdiam diri, baru-baru ini melalui BH Online, pelakon wanita ini telah menyatakan bahawa dirinya kini dalam keadaan bersedih sehingga menyebabkan dirinya seperti tidak terurus.

BACA: Ibu Jejai Nafi Dirinya Punca Rumah Tangga Fasha Sandha Bergolak

“Jangan salah anggap bahawa saya kurus kerana bersedih. Saya kurus kerana tak makan malam. Ya betul, memang saya sedang bersedih. Tetapi saya seorang wanita yang tabah dan kuat. Saya tidak akan tunjukkan kesedihan saya”

“Sebagai wanita jangan jadikan alasan bersedih untuk menjadi ‘serabai’ dan tidak terurus. Kehidupan perlu diteruskan. Sebagai wanita kita harus berdikari setiap waktu,” jelasnya kepada portal berita tersebut selain menyatakan dia kini kurus kerana mengamalkan produk kesihatan miliknya.

Apa pun, peminat Fasha pastinya faham mengenai keadaan sebenar yang menimpa pasangan ini walapun masing-masing enggan bercerita lanjut mengenai aa yang terjadi. Semoga perkahwinan yang dibina sejak 2012 itu akan terus kekal bahagia. (rtky/s)


Che Ta Tetapkan Tempoh Setahun Untuk Beli Hartanah Di London

Jika sebelum ini, Maya Karin terlibat di dalam jual beli hartanah di Eropah, kini pelakon dan juga usahawan wanita berjaya Che Ta turut merancang untuk membeli hartanah di London.

“Setakat ini saya masih meninjau beberapa pangsapuri yang bersesuaian dengan bajet. Kalau boleh saya tidak mahu pemilihan dilakukan secara tergesa-gesa kerana banyak aspek perlu diambil kira termasuk potensi jangka panjang”

“Perancangan ini sudah lama difikirkan iaitu sejak setahun lalu memandangkan kami sekeluarga suka bercuti di sana. Daripada membayar sewa tinggi, lebih baik mencari aset yang boleh dimiliki dan disewakan,” jelasnya kepada BH Online.

Untuk itu, Che Ta menetapkan tempoh setahun lagi untuk merealisasikan impiannya mendapatkan unit kediaman tiga bilik di lokasi berpotensi seperti di kejiranan Knightsbridge, di sana. Semoga apa yang diimpikan oleh Che Ta menjadi kenyataan seterusnya membakar semangat insan lain untuk turut berjaya. (rtky/s)


Shaheizy Sam: Kesabaran Syatilla Melvin Memikat Saya

Selepas berhempas pulas sebelum ini, kononnya menafikan hubungan cinta bersama pelakon Syatilla Melvin, akhirnya pada Sidang Media ‘Majlis Minum Petang Bersama Shaheizy Sam’ Sam telah memberitahu akan mengadakan majlis perkahwinannya pada 8 Februari ini.

Apa yang menariknya Sam menjelaskan kenapa dia memilih Syatilla sebagai bakal isterinya kerana insan yang bergelar Syatilla seorang yang penyabar dengan melayani kerenahnya membuatkan Sam jatuh hati pada sikap wanita itu.

“Sam tak pernah jumpa orang penyabar macam dia (Syatilla). Dia layan kerenah Sam, Sam pula sangat ‘Diva’ tapi dia boleh tahan dengan Sam. Dia tak hipokrit paling ketara sekali ialah hatinya,” kata Shaheizy Sam yang ditemui di Hotel Sunway Putra petang kelmarin.

Berkawan dan bercinta dengan Shaheizy Sam memerlukan seseorang itu untuk menahan diri dari segi mental dan emosi kerana Shaheizy Sam akan dikaitkan dengan mana-mana sahaja artis wanita kerana sebelum ini dia pernah dilabelkan sebagai ‘playboy’. Oleh itu, Sam telah memberitahu Syatilla supaya tidak terasa dengan apa jua artikel yang dikeluarkan mengenai dirinya kelak.

“Dari awal Sam akan cakap dia akan dengar macam-macam kenyataan tentang diri saya, kalau boleh tahan okaylah. Sam bagi tahu awal-awal jangan terasa kerana benda-benda seperti itu tak boleh lari lagi,” jelasnya.

Nalurinya untuk berkahwin datang tanpa dirancang apabila ketika itu bersama-sama bercuti dengan ibunya di Pulau Pinang dan seterusnya pergi ke rumah Syatilla untuk merisik. Bagaimanapun Sam memberitahu kesemuanya diuruskan oleh ibunya dan dia hanya mengikut asalkan ibunya bahagia.

“Mommy uruskan semuanya, sama juga dengan majlis perkahwinan nanti, janji Mommy gembira apa yang dilakukannya,” katanya lagi.

Menyentuh mengenai popularitinya selepas berkahwin, Sam tetap optimis kerana percaya pada rezeki yang Tuhan telah tetapkan.

“Sam percaya rezeki Allah, bila kita berkahwin akan bertambah lagi rezeki kerana kita membuat perkara yang baik. Saya tak takut kerana bagi saya dia takkan jejas populariti. Tidak ada masalah, saya takkan halang, cuma galakkan dia untuk tidak berlakon. Tapi kalau dia teringin nak buat tidak ada masalah buat saya,” ujarnya mengakhiri perbualan.

Buat pengetahuan semua, majlis resepsi sebelah keluarga Shaheizy Sam akan diadakan pada 14 Februari di Hotel Mandarin Oriental Kuala Lumpur. Manakala majlis resepsi buat peminat Shaheizy Sam akan diadakan pada 20 Februari.

Para peminat yang ingin meraikan perkahwinan Shaheizy Sam pada 20 Februari nanti hanya perlu memuat turun dan bermain permainan ‘Sam’s Ice-Cream’ di Google Play manakala melalui Apple Store hanya boleh didapati pada bulan Februari nanti. Maklumat lanjut akan dihantar melalui permainan ini. (rtky/h)


Hubungan Fasha Sandha, Jejai Kembali Pulih Demi Anak?

Jika sebelum ini, hubungan Fasha Sandha dan juga suami, Jejai dikatakan goyah namun melalui muatnaik gambar di Instagram pasangan ini beberapa hari lalu memberikan satu jawapan positif kepada pasangan ini.

BACA: Ibu Jejai Nafi Dirinya Punca Rumah Tangga Fasha Sandha Bergolak

Melalui gambar yang dikongsikan Fasha dan juga Jejai di Instagram, mengambil kesempatan untuk menghantar anak pertama mereka ke sekolah. Walaupun tidak menyertakan gambar bersama namun mereka mengeluarkan gambar bersama Rayfal, dalam kereta yang sama.

Bagaimanapun sebelum ini, Fasha sendiri mengambil keputusan untuk berdiam diri dan enggan berkongsikan masalah yang dihadapinya ketika ini, mungkin juga bagi mengelakkan perkara tersebut menjadi lebih tidak terkawal.

Apa pun, jika pasangan ini kembali berbaik, pastinya ia juga merupakan satu yang positif buat anak mereka. Anak mana yang mahu membesar dengan melihat ibu dan bapa hidup berasingan? Semoga pengkahiran buat pasangan ini baik-baik belaka. (rtky/s)


Syura Tidak Tolak Jodoh Jika Disatukan Semula Bersama Bekas Suami

Tidak mahu orang ramai keliru mengenai status hubungannya bersama bekas suami, penyanyi Syura dan juga bekas juara Master Chef Selebriti musim kedua mengakui bahawa dia kini sudah pun bercerai namun tidak mendedahkan perkara berkenaan bagi menjaga hati banyak pihak.

“Apatah lagi bekas keluarga mentua adalah dalam kalangan sanak saudara sendiri. Banyak aspek yang perlu saya ambil kira. Saya tak boleh mementingkan diri sendiri saja. Saya bukan sengaja bertindak demikian”

“Saya harap penjelasan ini akan menjelaskan situasi sebearn. Semua dilakukan demi kebaikan semua. Cukuplah saya beritahu, orang di luar sana perlu tahu saya sudah menjadi ibu tunggal. Jika diikutkan, memang agak rumit untuk menjelaskan masalah rumah tangga kami,” katanya yang diceraikan talak dua oleh suaminya kepada BH Plus.

Bagaimanapun, dalam masa yang sama, Syura tidak menolak jika dia dijodohkan bersama bekas suaminya kembali atau mana-mana lelaki lain yang serius untuk menjadikannya sebagai isteri dan bersedia menjadi ketua keluarga. (rtky/s)


Rahsia Hubungan: Syatilla Melvin Hormati Permintaan Shaheizy Sam

Membina perhubungan cinta bersama pelakon popular Shaheizy Sam bukanlah sesuatu yang mudah kerana pelakon Syatilla Melvin atau lebih mesra dipanggil Tilla memberitahu dia terpaksa merahsiakan perhubungan mereka kerana menghormati privasi Shaheizy Sam yang sememangnya tidak suka untuk bercerita mengenai kisah peribadi.

“Memandangkan saya bercinta dengan Sam, saya kena hadkan perhubungan saya dan dia dengan dunia luar memandangkan dia mempunyai ramai peminat. Saya cukup menghormati kerjaya serta privasinya,” katanya selepas selesai sidang media petang kelmarin.

Tambahnya lagi, bukan tujuannya untuk menyembunyikan kenyataan sebenar tetapi hubungan mereka sendiri yang tidak pasti ke mana hala tujunya membuatkan Syatilla mengambil keputusan untuk berdiam diri serta menafikannya.

“Sebenarnya bukan niat nak sorok tetapi saya sendiri tak tahu sampai mana hubungan ini, benda yang tak boleh kita sahkan. Jadi saya terpaksa menafikan hubungan dengan Sam dan begitu juga dengan Sam sendiri. Pada hari ini saya tunaikan janji memberitahu akan bernikah dan Alhamdulillah saya lega,” katanya.

Menariknya hubungan yang telah terjalin selama 6 tahun ini, dianggap seperti biasa-biasa sahaja malah pasangan ini juga tidak menjangkakan hubungan ini akan kekal hingga berkahwin.

Sepanjang perkenalan mereka berdua juga, Syatilla menceritakan bahawa mereka tidak pernah keluar ‘berdating’ seperti pasangan-pasangan kekasih yang lain, mereka hanya keluar melepak di kedai mamak.

“Ada juga keluar dengannya tetapi tidak kerap. Saya tak pernah rasa keluar dating, kalau keluar pun lepak di kedai mamak. Kalau kata nak pergi tengok wayang atau keluar membeli-belah seperti pasangan lain memang tak pernah,” ujarnya.

Pasangan ini akan mengadakan malam berinai di Pulau Pinang pada 7 Februari, manakala akad nikah akan dijalankan pada keesokan harinya iaitu pada 8 Februari dan majlis resepsi sebelah keluarga Syatilla di Bukit Jawi Golf Club pada 9 Februari depan. (rtky/h)


Isteri Fizo Omar Kini Sudah Berbadan Dua?

Jika benar seperti apa yang diperkatakan oleh peminat Fizo Omar mengenai isterinya yang dikatakan hamil, pastinya ia satu perkara yang mengggembirakan bagi pasangan ini. Perkara tersebut mula menjadi tanda tanya apabila Fizo berkongsikan sesuatu melalui laman Instagramnya.

“Alhamdulillah syukur. Baru sahaja dapat berita gembira. Alhamdulillah syukur semakin murah rezki kami. Terima kasih diatas doa kalian semua. Semoga diberkati. Insyallah rezeki dari-Nya melalui kami untuk di kongsi bersama,” tulisnya di laman sosial tersebut.

Sebelum ini Fizo pernah menyatakan bahawa mereka telah pun berusaha dengan pelbagai cara untuk mendapatkan cahaya mata dan menyerahkan perkara tersebut kepada ketentuan Tuhan.

Jika benar apa yang ingin dikongsikan oleh Fizo tersebut adalah mengenai berita kehamilan, kami ucapkan tahniah kepada perkara tersebut. Semoga semuanya baik-baik belaka dan sentiasa dipermudahkan segala urusan buat pasangan ini. (rtky/s)


Keguguran Anak, Nubhan Terima Ketentuan Tuhan

Takziah kami ucapkan kepada Nubhan dan juga isteri yang telah mengalami keguguran baru-baru ini. Redha dengan perkara tersebut, Nubhan berkongsi berita sedih berkenaan di laman Instagram miliknya.

“Wife keguguran ketika kandungan berusia tujuh minggu dan keguguran ini kemungkinan faktor kurangnya penjagaan kesihatan diri isteri di sana. Kami sekeluarga di Malaysia hanya mampu memberikan moral support dari segi pemberian info tentang perkara-perkara yang harus dia lakukan”

“Isteri juga telah mendapatkan rawatan di hospital sana dan dijaga oleh kawan-kawannya,” jelas Nubhan kepada portal Media Hiburan. Apa yang pasti, ketika di saat ini, isteri Nubhan pastinya memerlukan sokongan berterusan bagi menghadapi situasi sebegini.

Peminat Nubhan juga dalam masa yang sama turut menyatakan rasa sedih dan dalam masa yang sama mendoakan agar pasangan ini bersabar dan menguatkan semangat menghadapai dugaan. Semoga Nubhan dan isteri selamat mengharungi dugaan sebegini. (rtky/s)


Perkahwinan Shaheizy Sam, Syatilla Melvin Dapat Tajaan RM25 Juta

Teka-teki mengenai perkahwinan pelakon Shaheizy Sam dan Syatilla Melvin akhirnya terjawab apabila mereka berdua bakal bernikah pada 8 Februari depan yang akan diadakan di Pulau Pinang.

Seterusnya majlis resepsi sebelah keluarga Syatilla di Bukit Jawi Golf Club pada 9 Februari. Manakala majlis resepsi sebelah keluarga Sam di Hotel Mandarin Oriental Kuala Lumpur pada 14 Februari.

Bagi peminat-peminat Sam anda berpeluang menghadiri majlis Sam pada 20 Februari ini. Tahniah diucapkan kepada kedua-dua pasangan ini. Kami kongsikan bersama anda beberapa keping gambar bakal pengantin.

Sementara itu, nilai tajaan untuk majlis perkahwinan pasangan ini nanti juga boleh disifatkan sebagai Wedding of the Year apabila ia mendapat tajaan berjumlah RM25 juta. Perkara itu diumumkan sendiri oleh penaja yang terbabit.

“Kami sendiri agak terkejut dengan jumlah tajaan ini. Apapun terima kasih kepada pihak yang sudi menaja dan menjadi sebahagian daripada hari bahagia kami. Majlis ini bagai meraikan mereka yang dianggap seperti keluarga kami,” memtik laporan daripada BH Online. (rtky/h)


Nora Danish Sedia Untuk Kahwin Dengan Nedim

Berikutan dengan khabar angin yang mendakwa Nora Danish sebagai punca keretakan rumah tangga Jejai dan juga Fasha Sandha, pelakon ini menjelaskan bahawa dia sudah bersedia untuk berkahwin ia dapat menyelesaikan fitnah yang dilemparkan kepadanya.

BACA: Nora Danish Nafi Jadi Punca Keretakan Rumah Tangga Fasha Sandha, Jejai

“Susah apabila timbul isu–isu begini apabila nama Nora dikaitkan lagi. Sedangkan Nora sudah tidak ada apa-apa hubungan dengan bekas suami, kecuali anak kami iaitu Putera Rayqal Ramli”

“Mungkin dengan berkahwin, nama Nora tidak lagi terpalit dengan kontroversi begini. Tetapi dengan siapa Nora tidak tahu. Ini kerana jodoh Allah yang tentukan. Kalau jodoh Nora kuat dengan beliau (Nedim), Nora terima kerana sikap beliau membuatkan Nora senang berkawan,” jelasnya kepada Berita Harian.

Jika benar apa yang diperkatakan oleh Nora bahawa dia sudah bersedia untuk mendirikan rumahtangga, pastinya ia satu perkara yang paling dinantikan oleh peminatnya dan juga Nedim. Semoga semuanya berjalan lancar sahaja nanti. (rtky/s)


Syatilla Melvin, Shaheizy Sam Bakal Nikah Februari Ini?

Enggan memberikan kata putus mengenai status hubungannya bersama Shaheizy Sam, Syatilla Melvin menyerahkan perkara tersebut kepada pihak lelaki untuk memberi kenyataan mengenai perkara tersebut.

Sementara itu, menurut sumber ruangan Zass di dalam Sinar Harian, kedua-dua pelakon ini akan mendirikan rumah tangga sekitar awal Februari ini di Pulau Pinang. Sebelum ini, heboh khabar angin mengatakan bahawa Sam sudah pun membuat persiapan untuk majlis pada Disember lalu.

“Saya tak pasti (isu sidang media). Saya tak ada pula perancangan untuk adakan sidang media. Pasal perkahwinan, saya tak nak cakap apa-apa. Biarlah pihak lelaki yang beri kenyataan mengenai perkara ini,” kata pelakon wanita berkenaan kepada Sinar Harian.

Apa pun, jika benar perkhabaran yang disampaikan ini, semoga semuanya berjalan lancar dan dipermudahkan segala urusan Sam dan juga Syatilla. (rtky/s)


Awie Kini Sibuk Dengan Kerjaya, Belum Terfikir Mahu Kahwin Lagi

Bapa manakah yang mampu menahan rasa gembira jika anak memberi kebenaran untuk berkahwin lain? Bagi Awie, dia tergelak besar apabila anaknya sudah bersetuju membenarkan dirinya berkahwin lagi selain menerima perkara tersebut dengan hati terbuka.

“Apabila anak saya cakap, mereka terbuka hati untuk ayahnya kahwin lagi, saya hanya tersenyum dan tergelak dengan telatahnya. Tapi saya rasa buat masa sekarang memang tidak terlintas langsung untuk ke arah itu. Kes mahkamah saya pun masih belum selesai”

“Lagipun saya lebih selesa sibukkan diri dengan karier seni dan pada masa yang sama banyak luangkan masa bersama dengan anak-anak. Perkara seumpama itu amat penting buat kami agar hubungan ini terus akrab dan melihat mereka membesar dengan lebih baik,” memetik kenyataan Awie daripada portal hiburan Murai.

Selain itu, penyanyi dan pelakon ini juga menjelaskan bahawa dia akan berpindah ke rumah baru bagi membuang segala memori pahit di rumah lama selain mahu memberikan kehidupan yang lebih baik kepada anak-anaknya. (rtky/s)


Yana Samsudin Akui Malu Lihat Wanita Selfie Meyusukan Anak

Baru-baru ini, kecoh mengenai tindakan wanita berkongsi gambar menyusukan anak dan dalam masa yang sama Yana Samsudin turut mnenyuarakan pendapatnya di laman sosial selain turut berasa malu dengan perkara tersebut.

“Walaupun saya belum berpengalaman menjadi seorang ibu, saya gembira melihat ramai wanita mula sedar mengenai kepentingan menyusukan anak sendiri (breastfeeding) dan saya harap satu hari nanti saya juga dapat berbuat demikian”

“Cuma yang tidak manisnya apabila ramai ibu yang gemar mengambil gambar selfie ketika menyusukan anak tanpa menutup bahagian dada mereka dengan kain. Ia tidak manis dipandang,” jelasnya kepada mStar Online.

Selain itu, Yana juga berpendapat bahawa ketika ini terdapat pelbagai lagi alternatif lain lain untuk menyusukan anak seperti kain ‘apron’, para ibu sepatutnya menggunakan kemudahan tersebut.

“Saya tahu ‘apron’ menyusukan anak kini banyak dijual di kedai barangan bayi. Apa salahnya gunakan kemudahan berkenaan untuk membaluti dada kita? Kalau mahal, selendang pun boleh. Mungkin ada yang kurang bersetuju dengan pendapat saya ini”

“Tetapi sebagai seorang wanita yang konservatif, saya pula berasa malu melihat wanita lain bergambar selfie sedang menyusukan anak. Tidak salah menggalakkan para ibu breastfeeding, tetapi ada cara lain tanpa perlu bergambar seperti itu,” katanya lagi. Jadi, apa pendapat anda pula mengenai perkara ini? (rtky/s)


Remy Ishak Bawa Ibu Tunai Umrah Penghujung Januari Ini

Kehadiran 2016 membawa azam baru kepada pelakon Remy Ishak selain mahu menunaikan janjinya untuk membawa ibunya menunaikan umrah ke Tanah Suci Makkah pada penghujung Januari ini selama sembilan hari.

“Saya sudah lama menyimpan hajat untuk membawa ibu menunaikan umrah di Makkah. Alhamdulillah, tahun 2016 membuka tirai dengan perkara baik dan sekali gus saya dapat menunaikan janji yang sudah lama tertangguh kepada ibu”

“Biarpun jadual kerja saya agak padat pada bulan ini, namun tanggungjawab sebagai seorang Muslim untuk melawat tempat Nabi harus diutamakan. Jadi, sehari selepas menjalani penggambaran di New York, saya akan ke Makkah pula”

“Semoga perjalanan saya ke Tanah Suci akan dipermudahkan dan segala urusan berjalan lancar. Saya teruja kerana berpeluang untuk ke sana dengan kesihatan yang masih baik. Walaupun pelbagai cerita singgah ke telinga, apa yang penting sebagai umat Islam kita perlu menjaga adab dan akhlak sepanjang berada di sana”

“Apatah lagi tujuan kita ke sana adalah untuk beribadat dan mendekatkan diri dengan agama,” jelasnya kepada BH Online. Apa pun, semoga perjalanan Remy dan ibunya akan dipermudahkan. (rtky/s)


Dato’ Aliff Syukri Mengamuk Dilabel Orang Kaya Bodoh

Sejak siaran program Terlajak Puteh, Nampak? di Astro baru baru ini, dua orang usahawan berjaya dalam dunia kosmetik tempatan menerima pelbagai kritikan ramai tentang keputusan mereka untuk berkongsi gaya hidup dan kemewahan kepada umum.

Namun, satu kritikan yang menimbulkan rasa kurang senang di hati jutawan kosmetik, Dato’ Aliff Syukri apabila ada yang menggelarkan dirinya sebagai orang kaya bodoh selain membandingkan cara beliau berniaga dengan jutawan Melayu yang lain.

“Kadang kadang tidak semua benda yang kita lakukan orang faham dan itu konsep program TV tidak eprlu menghukum kami bodoh. Kalau awak bijak sangat, tampilkan diri. Tidak perlu buat kenyataan begini,” tulis Dato’ Aliff Syukri di Instagram.

Ramai yang meninggalkan komen memberi sokongan kepada Dato’ Aliff Syukri dan meminta beliau tidak mengendahkan kata kata orang yang lantang mengkritik. Tidak salah rasanya untuk orang berjaya kongsi cerita kejayaan sebagai inspirasi bersama kan? (rtky/m)


Fathia Latiff Tidak Lagi Mahu Kongsi Kisah Peribadi, Cinta Kepada Umum

Berita berakhirnya hubungan cinta antara Fathia Latiff dan Aiman Hakim beberapa minggu lalu sebenarnya mengejutkan ramai pihak lebih lebih lagi tidak berapa lama dahulu pasangan ini seperti sudah merancang untuk mendirikan rumahtangga bersama.

Namun, takdir Tuhan itu lebih kuat dan Fathia Latiff kini pun sudah akur dengan apa yang terjadi dan menganggap putus cinta bukan penghalang untuk dirinya meneruskan perjuangan dalam hidup lebih lebih karier beliau sebagai pelakon.

“Setiap manusia pasti akan melakukan kesilapan sebab kita semua tidak sempurna. Malah kalau tidak, kita tidak akan belajar apa-apa tentang kehidupan. Tetapi saya tidak pernah kecewa andai perancangan saya untuk ubah sesuatu (ke arah kebaikan) dalam hidup itu terbantut di tengah jalan”

Belajar dari kesilapan dahulu, Fathia Latiff mengambil keputusan untuk tidak lagi mahu berkongsi kisah peribadi terutamanya kisah cinta kepada umum selepas ini.

“Apabila difikirkan kembali, ada banyak impak yang tidak baik diterima apabila kita terlalu mendedahkan cerita peribadi di media massa. “Saya perlu menolak untuk berkongsi cerita dengan umum. Kali ini pendirian saya tegas,” tambah Fathia Latiff.

Sedikti sedih kami di sini apabila Fathia Latiff ambil keputusan untuk tidak lagi mahu berkongsi tentang kisah cinta namun jika itu yang terbaik buat dirinya, kami sebagai peminat akan terima. (rtky/m)


Gambar Sekitar Kemeriahan Majlis Resepsi Marsha Milan, Suami

Baru-baru ini telah berlangsung majlis resepsi pasangan bahagia Marsha Milan dan juga suami Shaiful yang diadakan di Majestic Hotel, Kuala Lumpur. Majlis tersebut diadakan dengan cukup meriah dan turut dihadiri rakan terdekat dan juga rakan selebriti.

Sebelum ini, pasangan ini menjelaskan bahawa mereka belum lagi memikirkan lokasi berbulan madu kerana masing-masing sedang sibuk dengan urusan kerja. Malah dalam masa yang sama juga Marsha menjelaskan bahawa dia sangat merasa bahagia bergelar isteri.

Baru saya tahu, kelebihan menjaga suami mendatangkan banyak pahala dan pahala itu juga adalah bekalan buat kita ke syurga. Itu membuatkan saya lebih seronok bergelar seorang isteri. Alhamdulillah, syukur”

“Apa-apapun saya sangat gembira dan berasa bertuah dan teruja untuk menjadi seorang isteri yang terbaik Insya-Allah,” katanya kepada mStar Online sebelum ini. Kami kongsikan anda beberapa keping gambar ketika majlis resepsi berlangsung baru-baru ini. Enjoice!


Gambar Sekitar Kemeriahan Majlis Baby Shower Liyana Jasmay

Bakal melahirkan cahaya mata kedua tidak lama lagi, satu majlis sambutan baby shower telah diadakan bagi meraikan Liyana Jasmay dan juga bayi di dalam kandungannya itu. Majlis yang diadakan tersebut turut dihadiri oleh rakan rapat dan juga selebriti.

Liyana juga berkongsi kemeriahan majlis tersebut di laman Instagram malah pelbagai aktiviti juga dilakukan oleh mereka bersama. Kami kongsikan beberapa keping gambar majlis baby shower bersama anda.

Sementara itu, sebelum ini Liyana juga pernah menjelaskan bahawa dia dan juga suami sudah merancang untuk mendapatkan cahaya mata ketiga nanum mahu masa di antara mereka dijarakkan. Semoga apa yang dihajatkan oleh pasangan ini dipermudahkan. (rtky/s)


Isu Rumah Tangga Fasha Sandha, Nora Danish Jadi Mangsa Keadaan

Kontroversi melibatkan Nora Danish dan juga Fasha Sandha dalam isu rumah tangga merupakan salah satu perkara yang tidak akan pernah tamat di bibir peminat dua orang pelakon ini. Baru-baru ini, Nora mengakui bahawa dia adalah mangsa keadaan.

“Saya mangsa keadaan. Tidak sepatutnya saya dilibatkan. Sebabnya tidak ada kena mengena dengan saya. Saya memang terkejut apabila isu ini timbul dan membabitkan nama saya pula. Tetapi apa boleh buat. Apa sekali pun tuduhan orang, saya sudah kuat untuk melaluinya,” jelasnya kepada Utusan Malaysia.

Menurut Nora, buat ketika ini dia dinasihatkan oleh agar tidak mengeluarkan sebarang komen oleh peguamnya mengenai dakwaan bahawa dia turut terlibat dalam meretakkan hubungan rumah tangga Fasha dan juga suaminya, Jejai.

“Walau bagaimanapun, nantikan sahaja apa yang sudah dirancang oleh pihak saya dan ini akan melibatkan saluran undang- undang,” katanya. Semoga apa saja sengketa mahu pun salah faham di antara peminat pelakon ini dapatlah diselesaikan secara baik. (rtky/s)


Zizan Razak Ambil Keputusan Diam Diri Bila Berhadapan Kontroversi

Mengakui mahu menjadikan tahun 2016 sebagai tahun yang lebih kurang kontroversi daripada tahun sebelum ini, baru-baru ini Zizan Razak dikaitkan pula sedang bercinta dengan seorang pelakon janda beranak dua namun menafikan sekerasnya perkara tersebut.

“Saya kenal beliau dan adik beradiknya tetapi tidak lebih daripada itu. Rasanya gosip ini sangat-sangat mengarut. Saya rasa lebih baik saya berdiam diri daripada bercakap kerana orang tidak akan habis buat cerita”

“Kadang-kadang apabila kita lalu saja depan rumah pelacur, orang boleh ambil gambar dan cakap macam-macam tetapi saya harus sedar, kita ini berada dalam dunia selebriti dan orang mengenali kia. Kita tidak buat pun, orang tetap cuba menjatuhkan dan mencari salah kita”

“Saya pula mengaku memang mengenali beliau, tetapi jika henda dikata bercinta, ia memang tidak benar,” jelas Zizan kepada BH Plus. Tambah Zizan, ketika ini dia lebih suka mengambil sikap berdiam diri dan tidak mudah melatah dengan kontroversi sebgitu. (rtky/s)


Siti Nordiana Layan Peminat Dengan Baik

Tanpa pemantauan dan kebebasan menjadi sesiapa saja di laman sosial, penyanyi Siti Nordiana atau pun lebih mesra dengan panggilan Nana dalam masa yang sama pernah mengalami usikan nakal daripada kalangan remaja di Instagram.

“Yang cuba nak mengorat ada jugak. Biasalah tu peminat. Ada juga budak umur 15 tahun komen pada gambar yang saya muat naik – “nilah bakal isteri aku”. Saya pun balas, “Iya adik”, jelasnya kepada portal Malaysian Digest.

Tambah Nana, kini dia semakin matang dan tahu bagaimana melayan kerenah peminat berbanding sewaktu di awal pembabitannya sebagai anak seni. Malah penyanyi ini juga sangat mengutamakan peminatnya.

“Dulu, kalau saya rasa penat dan jika ada peminat yang mahu ambil gambar bersama, saya akan menolak. Tapi sekarang walau penat mana sekalipun, saya cuba melayan mereka dan tak mahu mengecewakan mereka,” katanya. (rtky/s)


Bazir Masa Empat Jam, Neelofa Kesal Layanan Bank Tempatan

Neelofa yang kini berada di New York telah memuatnaik sekeping gambar di Instagram menceritakan mengenai masalah yang dihadapinya berikutan kegagalan transaksi pembayaran yang tertangguh selama empat jam.

BACA: Jualan Tudung Cecah RM50 Juta, Neelofa Nafi Jadi Isteri Ketiga VIP

Dalam kenyataannya di laman sosial tersebut, Neelofa meluahkan rasa kesalnya terhadap perkhidmatan bank tempatan tersebut yang membuatkannya terpaksa menunggu daripada pukul 12.30 tengahari sehinggalah 4.40 petang bagi menyelesaikan masalah yang dihadapinya.

Perkara tersebut mendapat reaksi berbaur di laman Instagram. Selain ada yang menyatakan turut menghadapi masalah yang sama, ada juga peminat yang kurang selesa dan mendakwa Neelofa bagaikan ingin menunjuk-nunjuk. (rtky/s)


“Tahun Ini, Fokus Utama Adalah Untuk Dapat Zuriat”

Mengakui tahun 2015 merupakan tahun yang mencabar buat dirinya, penyanyi Siti Nurhaliza menjelaskan bahawa dia mahu lebih fokus untuk hamil pada tahun ini selain mengehadkan pembabitannya dalam bidang nyanyian.

“Jika ditanya apakah harapan Siti untuk tabun ini pastinya fokus utama adalah untuk mendapatkan zuriat. Apa yang berlaku tahu lalu mengagajar Siti untuk lebih berhati-hati. Siti anggap ia satu peringatan TUhan supaya lebih menjaga kesihatan diri”

“Ketika mula-mula Siti Hamil, ia adlah sesuatu uang di luar jangkaan dan waktu itu Siti sedang giat menjalani latihan untuk konsert. Takkanlah Siti hendak batalkan konsert berkenaa memandangkan persiapannya sudah banyak dibuat”

“Sebagai persediaan ke arah itu (mendapatkan anak), Siti kena banyak berehat dan maknanya tiada konsert besar untuk tahun 2016,” jelas Siti kepada BH Plus. Bagaimanapun penyanyi ini masih akan menerima tawaran persembahan untuk skala kecil.

Semoga apa yang diharapkan oleh Siti Nurhaliza akan menjadi kenyataan malah dalam masa yang sama dapat membawa sinar baru di dalam kehidupan keluarga tersebut. Peminat pastinya tidak sabar untuk menantikan berita gembira daripada Siti kali ini. (rtky/s)


Izzue Islam Jalani Rawatan Bersihkan Darah Untuk Kesihatan

Pelakon Izzue Islam melalui akaun Instagramnya dia menjelaskan bahawa telah menjalankan operasi penyucian darah di sebuah klinik baru-baru ini. Tujuannya ialah untuk membersihkan darah kotor serta mengembalikan kesihatan dalaman.

“Saya ke Ozone Therapy untuk membersihkan darah. Ianya bagus untuk kesihatan kerana ia menapis darah kotor dan mengembalikan darah bersih. Dengan itu, kita akan dapat tubuh badan yang sihat dan cergas,” ujar Izzue yang ditemui di Majlis Sidang Media Telefilem Oh My Ganu 2! petang kelmarin.

Tambahnya lagi, rawatan tersebut hanya memakan masa selama 45 minit sahaja dan bergantung pada tahap kesihatan seseorang itu.

“Rawatan itu hanya mengambil masa selama 45 minit dan kos rawatan itu hanya RM450 serta tiada pantang selepas menjalani rawatan tersebut. Saya buat rawatan itu juga kerana mahu menjaga kesihatan kerana selama bekerja saya tak cukup rehat. Selain itu, makanan tambahan seperti supplement turut saya amalkan,” katanya. (rtky/h)


Nelydia Senrose, Qi Razali Bercuti Bersama?

Pernah menyatakan bahawa mereka sudah tidak mempunyai sebarang hubungan istimewa malah Nelydia Senrose sendiri menyatakan bahawa dia mahu memberi tumpuan kepada kerjaya, baru-baru ini terjadi kebetulan di antara pelakon wanita ini dan juga bekas kekasihnya, Qi Razali.

Kebetulan tersebut adalah apabila Nelydia dan juga Qi memuatnaik gambar di lokasi yang sama iaitu di pulau percutian Koh Lipe yang terletak di Thailand. Apa pun, sebelum ini Nelydia pernah menyatakan juga bahawa jika dia sudah ditakdirkan semula dengan Qi, dia menerima dengan hati terbuka.

Pastinya percutian Qi dan juga Nelydia ditemani rakan-rakan. Apa yang lebih penting, semoga tahun 2016 ini bakal membawa perubahan yang positif kepada mereka. (rtky/s)


Suami Bawa Anak Ke Thailand, Zahnita Wilson Lapor Polis

Ibu mana tidak terkejut apabila passport ada di tangan namun kedua-dua anaknya dilihat bercuti ke Thailand bersama suami pada awal Disember lalu. Pelako Zahnita Wilson yang berhadapan dengan perkara tersebut kemudiannya membuat laporan polis mengenai perkara tersebut.

Menurut Harian Metro, Zahnita ketika ditemui pada sidang media di pejabat sekretariat Persatuan Pengguna Islam Malaysia (PPIM) di sini berkata, difahamkan, anak-anak mengikut suami, Abd Zackery Ghouse Abd Gafoor ke Thailand pada 2 Disember lalu dan pulang selepas seminggu.

“Namun yang menjadi persoalan, bagaimana suami boleh diberikan pasport baru untuk anak sedangkan pasport lama mereka masih sah tempoh sehingga Mei 2019 dan berada dalam simpanan saya?” soalnya yang kini dalam proses untuk bercerai dengan suaminya itu.

Semoga keselamatan anak-anak Zahnita terjamin dan segala perkara yang terjadi berakhir dengan penyelesaian yang positif. (rtky/s)


Gambar Comel Cahaya Mata Pertama Hanez Suraya, Putri Aleesya

Selamat melahirkan cahaya mata sulungnya oada 30 Disember lalu, pelakon Hanez Suraya dan suami telah memilih nama Putri Aleesya membawa maksud – yang dilindungi. Kehadiran cahaya mata sulung itu dalam masa yang sama turut memberikan Hanez pengalamn baru sebagai seorang ibu.

Nama cahaya mata sulung Hanez bersama Romie dipilih pada majlis kesyukuran dan tahnik yang diadakan baru-baru ini di Banting. Hanez dan juga suami telah bersepakat untuk memilih nama Putri Aleesya.

Kami kongsikan beberapa keping gambar Putri Aleesya bersama anda dalam satu sesi fotografi bersama pihak The Photolicious. Enjoice! (rtky/s)


Erin Malek Kini Sudah Mula Berhijab?

Selamat melahirkan anak sulung mereka pada Oktober tahun lalu, Erin Malek dalam muatnaik beberapa gambar terbarunya ketika ini sering mengenakan selendang menutupi kepala dan juga berhijab sekaligus menimbulkan persoalan kepada peminatnya.

Walaupun belum mengeluarkan sebarang kenyataan mengenai perkara tersebut, peminat sudah pun mendoakan agar pelakon ini berterusan memakai hijab dan dilimpahkan rezeki yang tidak henti-henti. Jika benar, pastinya ia satu perkara yang positif buat Erin dan juga suami.

Awal Disember lalu, Erin dan suaminya telah mengadakan majlis akikah buat putera sulung mereka, Mohamed Faliq, dalam satu majlis yang cukup sederhana dan dihadiri rakan dan saudara terdekat. Semoga keluarga ini akan terus kekal bahagia. (rtky/s)


Marsha Milan Mahu Jadi Isteri Terbaik, Belum Fikir Destinasi Bulan Madu

Meletakkan tekad untuk menjaga suaminya sebaik mungkin, Marsha Milan mengakui seronok setelah mendirikan rumahtangga malah sebagai saudara baru, Marsha menyedari dengan menjaga suami adalah kunci untuk dirinya ke syurga.

“Baru saya tahu, kelebihan menjaga suami mendatangkan banyak pahala dan pahala itu juga adalah bekalan buat kita ke syurga. Itu membuatkan saya lebih seronok bergelar seorang isteri. Alhamdulillah, syukur”

“Satu permulaan yang baru dan banyak perkara baru saya perlu belajar. Maklumlah sebelum ini hidup sendiri, sekarang dah bersuami, jadi kenalah siapkan makan, pakaian suami dan perkara lain”

“Apa-apapun saya sangat gembira dan berasa bertuah dan teruja untuk menjadi seorang isteri yang terbaik Insya-Allah,” katanya kepada mStar Online.

Sementara itu, menurut Marsha mereka masih belum memikirkan destinasi untuk berbulan madu kerana masing-masing kini sibuk dengan urusan sendiri dan majlis resepsi kedua-dua pasangan berkenaan akan diadakan pada Jumaat ini di Hotel Majestic dekat sini. (rtky/s)


Ayda Jebat Rimas Dan Bosan Dikaitkan Dengan Zul Ariffin

Melalui drama Rindu Awak 200% yang meninggalkan kesan kepada peminat, Ayda Jebat bagaimanapun mengakui naik bosan kerana tidak habis-habis dikaitkan dengan hero drama tersebut iaitu Zul Ariffin.

“Sudah-sudahlah kaitkan saya dengan dia kerana antara kami tidak ada apa-apa hubungan. Lagipun sekarang dia pun sudah ada kekasih. Kami rapat pun sebab sama-sama berlakon dalam drama Rindu Awak 200%, takat tu sahaja hubungan kami. Tidak ada hubungan yang lebih daripada rakan artis”

“Ya memang betul saya rapat dengan Zul sebab kami banyak buat projek lakonan sama-sama. Jumpa pun hanya di set penggambaran sahaja. Rimas dan penat juga bila memikirkan kena menjawab hal sama berulang kali,” jelas Ayda kepada Utusan Malaysia.

Jika dilihat di laman sosial pun, ramai peminat tegar pasangan ini yang bagaikan tidak boleh move on dari drama tersebut. Untuk sekali dalam hidup, tolonglah ingatkan diri bahawa mereka hanyalah berlakon. Boleh tahan juga terbawa-bawa sampai ke realiti peminat pun. Bangun, jangan tidur dalam fantasi. (rtky/s)


Maria Farida Pertahan Suami, Nafi Kongkong

Mengakui bahawa dirinya sendiri tidak memahami mengapa anak tirinya memburukkan namanya dan suami, Maria Farida juga dalam masa yang sama menafikan bahawa dia mengongkon suaminya itu.

“Antara sebab saya jatuh cinta dengan suami kerana sikap penyayangnya. Bayangkan walaupun keempat-empat anak tersebut bukan darah dagingnya. Namun dia tetap mengambil tanggungjawab untuk menjaga mereka seperti seorang ayah kandung”

“Malah selepas bercerai dengan bekas isterinya sebelum ini, mereka lebih jelas sebenarnya suami saya hanya bertindak sebagai penjaga sahaja. Dalam keadaan ini saya tidak pernah mahu menghalang suami meneruskan tanggungjawabnya seperti yang dilakukannya sebelum ini iaitu menjaga mereka dengan penuh kasih sayang dan menyediakan segala keperluan, itu yang tetap diberikan suami saya sehingga saat ini”

“Malah saya sendiri cukup selesa dengan hubungan yang terjalin sebelum ini dengan anak tiri suami saya. Sebab saya tahu suami terlalu sayangkan mereka,” jelas Maria kepada Utusan Malaysia.

Sementara itu, Maria menjelaskan dia dan suami memang setuju untuk mengambil dua anak kandung suaminya namun dalam masa yang sama turut turut menyediakan sebuah kediaman mewah untuk Nurshazleen Anis tinggal bersama adik-beradiknya yang lain.

“Malah setiap minggu juga suami dan saya akan membelikan keperluan rumah untuk mereka. Tidak sekadar itu, untuk keselesaan mereka juga, suami turut memberikan sebuah kereta mewah buat kegunaan harian mereka”

“Sehingga ke hari ini juga, suami saya tidak mahu mereka terasa hati dengan apa yang berlaku. Jadi dia ambil tanggungjawab menyediakan kehidupan yang sama seperti sebelum ini. Jadi di bahagian mana, suami saya atau bekas bapa tiri mereka ini membiarkan mereka?” soal Maria.

Selain itu, menurut Maria kepada Utusan Malaysia, dia tidak menolak kemungkinan nama dia dan suami diburukkan oleh hasutan daripada pihak lain terhadap anaknya. Semoga satu hari nanti, masalah keluarga ini akan selesai dengan baik. (rtky/s)